**Önk/8-2/2020.**

**J e g y z ő k ö n y v**

Készült a Csongrád Városi Önkormányzat Képviselő-testületének **2020. február 20-án** *(csütörtökön),* **09.00 órai**kezdettel megtartott **2.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Gyovai Zsolt, Laczkó Zsolt, Máté Attila, Murányi László, Nagypál Sándor képviselők, ***összesen 10-en,***

Dr. Juhász László jegyző, Dr. Kádár Judit aljegyző, Kruppa István, a gazdálkodási iroda vezetője, Dr. Mezey Szimonetta, a fejlesztési és üzemeltetési iroda vezetője, Vinczéné Dudás Katalin, a szociális és lakásügyi csoport vezetője, Major Edina a szociális és lakásügyi csoport munkatársa, Szepesi Dóra, kulturális referens,

Tóth Irén, a Dr. Szarka Ödön Egyesített Egészségügyi és Szociális Intézmény igazgatója és az Egészségügyi és Szociális Bizottság nem képviselő tagja, Kádár-Kovács Márta, az Esély Szociális Alapellátási Központ vezetője, Komlósi Mihály, a Városellátó Intézmény vezetője, Dr. Hörömpöliné Víkor Katalin, a Csongrádi Művelődési Központ és Városi Galéria mb. vezetője, Illés Péter, a Csongrádi Információs Központ Csemegi Károly Könyvtár és Tari László Múzeum igazgatója, Kállainé Fodor Marianna, a Piroskavárosi Szociális és Rehabilitációs Foglalkoztató Nonprofit Kft. ügyvezetője, Lantos Sándor, a Csongrádi Közmű Szolgáltató Kft. ügyvezető igazgatója, Donka Ferencé, a Csongrád TV ügyvezetője, Pintér Józsefné, a Gazdálkodási Ellátó Szervezet vezetője, Tóthné Fodor Zsuzsanna, az Óvodák Igazgatósága igazgatója, Almási Mariann, az Oktatási, Művelődési, Vallási és Sport Bizottság nem képviselő tagja, Rostáné Hajdú Erzsébet, az Oktatási, Művelődési, Vallási és Sport Bizottság nem képviselő tagja.

Dr. Szubally Brúnó, a Csongrádi Járási Hivatal vezetője Kajtár István tű. alezredes, a Csongrádi Hivatásos Tűzoltóság mb. parancsnoka,

Donka Ferencné, a Városi Televízió képviseletében, Majzik Attila, a Délmagyarország c. újság tudósítója.

Barta Zsófia, a Diákönkormányzat Polgármestere, Ujszászi Róbert, numizmatikus – főmuzeológus, Versegi Zoltán, a Csongrád Városi Vízilabda Sport Egyesület elnöke

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 10 tagja jelen van, Dr. Kádár László Levente és Dr. Törőcsik Attila képviselők bejelentették távolmaradásukat.

2

2./ Bedő Tamás polgármester: A mai ülés napirendjét a kiküldött meghívó szerint bocsátja szavazásra azzal a módosítással, hogy

***- Sürgősségi indítványt*** tesz a **2-es** számú „***Az Alsó- Tisza-menti Önkormányzati Társulás és az általa fenntartott intézmények 2020. évi költségvetésének véleményezése***” tárgyú előterjesztés megtárgyalására.

A Képviselő-testület egyhangúlag, 10 igen szavazattal egyetért az indítvánnyal.

Bedő Tamás polgármester a fenti döntésekre figyelemmel, szavazásra bocsátja az ülés napirendjét.

A Képviselő-testület egyhangúlag, 10 igen szavazattal a következő határozatot hozza:

**13/2020. (II.20.) önkormányzati**

H a t á r o z a t

Csongrád Városi Önkormányzat Képviselő-testülete a **2020. február 20-ai** ülésének napirendjét a következők szerint állapítja meg:

1. Csongrád Városi Önkormányzat 2020. évi költségvetése

2. Az Alsó- Tisza-menti Önkormányzati Társulás és az általa fenntartott intézmények 2020. évi költségvetésének véleményezése

3. Javaslat a települési szilárdhulladékkal kapcsolatos közszolgáltatásról szóló 11/2014. (VII. 16.) önkormányzati rendelet módosítására

4. Javaslat a vásárokról és a piacokról szóló 14/2016. (III. 29.) önkormányzati rendelet módosítására

5. Javaslat a Csongrád Városi Önkormányzat Szervezeti és Működési Szabályzatáról szóló önkormányzati rendelet módosítására

6. Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítására

7. Javaslat: „A települési támogatás megállításának, kifizetésének, folyósításának, valamint felhasználásának ellenőrzéséről” szóló új önkormányzat rendelet megalkotására

8. Javaslat a Polgármesteri Hivatal Szervezeti és Működési Szabályzatának módosítására

9. A Csongrádi Információs Központ Csemegi Károly Könyvtár és Tari László Múzeum 2019. évről szóló szakmai beszámolója, valamint 2020. évi munkaterve

10. Javaslat óvodai beíratások időpontjára a 2020/2021-es nevelési évet érintően

11. Csongrád város ifjúsági intézkedési tervének felülvizsgálata

12. Tájékoztató a Közművelődési Kerekasztal megalakulásáról

13. A Csongrádi Települési Értéktár Bizottság tagjaira vonatkozó személyi döntés

3

14. Hozzájárulás a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 3/2017. (II. 28.) önkormányzati rendelet módosításáról szóló ../2020. (II. ..) Csanytelek Község Önkormányzata Képviselő- testülete általi önkormányzati rendelet megalkotásához

15. Alsó- Tisza-menti Önkormányzati Társulás Társulási Megállapodása 9. módosítására javaslat

16. az Alsó- Tisza-menti Önkormányzati Társulás Szervezeti és Működési Szabályzata 4. módosításának jóváhagyása

17. Polgármester és a főállású alpolgármester 2020. évi szabadság ütemterve

18. Együttműködési megállapodás jóváhagyása a fedett sportuszoda építésére vonatkozóan

19. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat módosítására

20. Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül „Képzésben résztvevők részére nyújtott pénzbeli juttatások szabályzata” módosítására

21. Tájékoztatás a lejárt határidejű határozatok végrehajtásáról

- - -

**1. Csongrád Városi Önkormányzat 2020. évi költségvetése**

Bedő Tamás: Az önkormányzati költségvetés megadja azokat a keretszabályokat és összegeket, amelyekkel az önkormányzati intézmények működése biztosítva van, illetve biztosít pénzügyi forrásokat alapvetően korlátozottan arra, hogy különböző fejlesztéseket is véghez tudjanak vinni. A költségvetési tárgyalások során minden egyes intézménnyel, önkormányzati kft-vel az egyeztetéseket lefolytatták. Volt olyan intézmény, amellyel csak egyszer történt egyeztetés, volt olyan, akivel többször is megtörténtek az egyeztetések. A költségvetés fő összege 3,8 milliárd Ft lett, amely működési oldalon nem számol hiányt, a fejlesztési oldalon 84 millió Ft hiánnyal számol. A működés során kötelező és általános létszámleépítés nem volt, ahol a feladat megszűnt, vagy csökkent a feladatellátás igénye, ott alapvetően nem lettek a szerződések meghosszabbítva, voltak olyan esetek, ahol nyugdíjazásokra került sor. A költségvetés béroldala tartalmazza a garantált bérminimum és a minimálbér emelkedést. Hozzáteszi, hogy az intézmények döntő részében a garantált bérminimum került már korábban megállapításra. Tehát ennek nyomán kerültek a béroldali összegek megállapításra. Ezt egészítették ki a dologi kiadások, döntően a tavalyi költségvetéshez igazítva.

Maga az előterjesztés csak pár oldal, de ha megnézik, akkor maga a költségvetés tartalmaz rengeteg táblázatot, különböző normatívákat és pénzügyi folyamatokat. Alapvetően a működés biztosítása a költségvetés fő feladata. Ezen kívül azon feladatok biztosítása, amelyek fejlesztés során szükségesek. Vannak olyan fix elemek, amelyekhez már hozzászokhattak. Ilyen pl. az út, járda építésekre szerepel nem nagy összeg, de ennek az az oka, hogy ebben az évben már várnak Magyar Város pályázatokat.

4

Ennek nyomán a saját erős beruházásokat visszafogták, pontosan azért, hogy ez az összeg más feladatokra legyenek átcsoportosítva. Van egy közel 20 millió Ft-os vis mayor alap, ami döntően olyan beruházásokra vannak félretéve, amelyek vagy nem kerülhettek bele egyik beruházásba sem, vagy olyan típusúak, amelyeknél a munka nem várhat. Leginkább pl. a feladatellátó helyek villamoshálózatának a korszerűsítése, vezetékek áthúzása, mivel ez sok helyen még nem történt meg. Ezen kívül a legnagyobb fejlesztési tétel, az a tervezett fedett medence önkormányzati öneröje, amelyet januárban vállalt az önkormányzat. Ennek nyomán már ebben az évben 80 millió Ft önkormányzati forrás elkülönítésre került. Ez várhatóan a jövő évben 100-120 millió Ft lesz. Két nagy beruházás van folyamatban az egyik a parancsnoki épület korszerűsítése a laktanyában, ennek 40 millió Ft-os az önerő igénye, illetve a Fő utcai óvoda felújítása, ami várhatóan hamarosan elindulhat, ennek az öneröje 10 millió Ft, illetve ennek vannak még kiegészítő munkálatai.

A sporttámogatások és civil támogatásokkal kapcsolatban elmondja, hogy a sporttámogatások összege nőtt. Nem csak a működésre szánt 13 millió Ft nőtt 13,3 millió Ft-ra, hanem egy 15 millió Ft-os keret is beépítésre került, hiszen több sportegyesület is, - nem csak a TAO-s sportegyesületek - eredményesen pályáztak szövetségi támogatásra. Az ehhez szükséges önerőt kívánja a város biztosítani. Ennek az eljárásnak a rendjét a márciusi ülésre beterjesztik, de alapvetően bizottsági hatáskörbe kívánják tartani 5 millió Ft-ig, felette testületi döntést igényel. Egy ilyen döntés a Tenisz Klub részéről érkezett és bízik benne, hogy további egyesületek is fognak csatlakozni. A civil támogatásoknál több újabb szervezetek kerültek kiemelésre külön költségvetési sorral, viszont növelték a szétosztható pénzt. Így nagyobb összeget tudnak az egyesületek között szétosztani.

Új elemként került bele, és a tegnapi Hegyközségi választmányülés alapján mondhatja, hogy örömmel fogadták, 1,5 millió Ft elkülönítésre került azért, hogy csongrádi borászatok, különféle borversenyeken megjelenhessenek, hiszen ezeknek elég jelentős a költsége. Nem csak versenyeken vehetnek részt, hanem olyan borfesztiválokon, ahol nagyobb mennyiségű fogyasztóval találkozhatnak a borok. Erre is a részletes szabályzat a márciusi ülésre fog elkészülni. Reméli, hogy ezzel a lépéssel hozzá tudnak járulni ahhoz, hogy legalább a megyében legyen sokkal ismertebb a csongrádi bor. Elmondja kritikaként, hogy aranyérmes borai vannak a városnak, viszont a csongrádi vendéglátóhelyeken csongrádi bort nem nagyon lehet kapni. Ezzel kapcsolatban tesznek felajánlásokat, intézkedéseket a későbbiekben.

A költségvetéssel kapcsolatban elmondja, hogy óvatosan terveztek, hiszen a tavalyi iparűzési adóbevétel 995 millió Ft értékben teljesült, ennek ellenére csak 880 millió Ft-ot terveznek, hiszen nem tudják, hogy milyen gazdasági folyamatok várhatóak az idén. A gazdasági lassulás előbb-utóbb be fog gyűrűzni és inkább érje a várost kellemes meglepetés az év végén, mint kerülnek olyan helyzetbe, amikor nem tudják a likviditást és a költségvetési fedezetet biztosítani. Bízik abban, hogy az elkövetkező hónapokban lesznek olyan döntések, amelyek javítani fogják a költségvetési helyzetet, pl. azon pályázatok többlettámogatásnak az elismerése, amelyek már átmentek a kincstári ellenőrzésen és a megyei önkormányzaton is.

5

Az első „fecske” a Dr. Szarka Ödön Egészségügyi intézménynél jelent meg, hiszen tavaly jelentős mennyiségű kiegészítő forrást kapott a feladatellátásához több, mint 37 millió Ft-ot, illetve a tavaly év végén 18 millió Ft-ot. Ez nagymértékben javítja a költségvetés helyzetét is.

Ez egy tartható költségvetés. Minden napról napra változik, tehát azokat az igényeket, amelyek, akár a bizottsági ülésen is felmerültek, részben a meglévő alapokba fogják beletenni. Ilyen volt pl. Dr. Somogyi Árpád az egészségügyi bizottságon elmondta, hogy a zöldfelület állománnyal kapcsolatban rendezési tervet készítsenek el. Bízik abban, hogy az ehhez szükséges forrásokat valamilyen állami alapból le tudják hívni illetve ebbe az évbe jelentős mennyiségű tervezést kell megelőlegezni, hiszen idén várhatóan a Magyar Város Program, 2021-ben, ha az Unió rábólint a költségvetésre, akkor az Uniós források is elindulhatnak. Ezeket a forrásokat minél előbb le kell hívni, ahhoz, hogy a vállalásaikat, amelyeket majd a munkaprogram tartalmaz, ezen ciklus végéig tudják teljesíteni. Megköszöni mindenki munkáját a költségvetés kialakításában, az intézményvezetőknek, dolgozóknak, a Képviselő-testület tagjainak, hivatalnak és mindenkinek, aki ebben részt vett. Ez nagy munka volt, hiszen december óta készítik a költségvetést. Reméli, hogy ez a 3,8 milliárd forint az évközi juttatásokkal, átvett támogatásokkal, pályázatokkal, akár 6-7 milliárd Ft-a is növekedhet, mint ahogyan ez a korábbi években is jellemző volt.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a város minden évben egyszer a legfontosabb ülésén dönt az évi költségvetéséről. Itt ismertetik a város lakóival a számokat. Fontos, hogy a város lakói tisztában legyenek azzal, hogy mire költ a város, milyen bevételei vannak. Sokszor fals, mendemondákon alapuló dolgokról kritizálnak emberek, amelyek nem helyénvalók. A költségvetés rögzíti a főbb számokat. 2015 óta a város költségvetése a teljes nyilvánosság előtt készül újra, ez azt jelenti, hogy bárki, aki ebben illetékes, ott lehet a tárgyalásokon, és ez így történt az idén is. Több képviselővel is találkozott ezeken az egyeztető tárgyalásokon. A kiértesítések megtörténtek az elmúlt év végén, az intézmények is már novemberben megkapták a feladatukat, és január második hete után megkezdődtek a megbeszélések. Az első körben 200 millió Ft-os hiánnyal számoltak és később ez 130 millióra csökkent, végül 60 millióra, aminek a fedezetét szintén meg kell jelölni. Működési hiányt nem lehet tervezni, ezt törvény írja elő. Fejlesztési hiányuk, amit akkor tudtak, szintén elég jelentős. 3.842.000.000,- Ft, ez közel 1 milliárd Ft-al kevesebb a tavalyinál. A tavalyi 4.812.000.000,- Ft-os számokból egy nagy falat volt a szennyvíztisztító összege, ami már megvalósult és így már nem terheli az idei költségvetést.

Bevételek. Döntően állami normatívákról beszélhetnek. 2020-ban ez 944 millió Ft. Ez 45 millió Ft-al több, mint a 2019-es állami normatíva. Ezen felül pl. muzeális feladatokra is 11,5 millió Ft normatívát kap a város.

Helyi adók. 50 millió Ft-al többet terveznek, mint az elmúlt évben ez 1.018.000.000,- Ft. Létérdek, hogy becsületes, minél nagyobb, minél több adófizető legyen a városban. Ebben az összegben benne van a gépkocsik súlyadója is.

6

Az összeg 40 %-a a városé lesz, a 60 %-a pedig az államé. A költségvetésben kb. 50 millió Ft-os tételként szerepel. Az intézményi bevételek 418 millió Ft-ban vannak tervezve. Átvett pénzeszközök is jelentősek, pl. az egészségügynél 925 millió Ft-os felhalmozás, pályázatok.

Kiadások. A bérek, a személyi juttatások, ahogyan a kormány ígérte 3 évvel ezelőtt 3 lépcsőben emelte a minimálbért és a bérminimumokat. A minimálbér 149-ről 171-re, a bérminimum 195-210 ezer Ft-ra változott. A 8 %-os béremelés Csongrádon ugyan úgy megtörtént. Ahogy ígérték, a járulékok csökkentése is megtörtént, 19,5-ről 17,5 % lett.

A dologi kiadások jelentősek lettek. El kell azon gondolkodni, hogy egy intézményvezető számon kéri az egyik dolgozóját, hogy miért ég abban a helységben reggel óta a villany. Esetleg az uszodánál, hogy nappal ne világítson a díszkivilágítás. Ezekre oda kell figyelni. Dologi kiadásokban a víz, gáz, távhő, csatorna és likvidhitel törlesztés 1,3 milliárd Ft. Rendkívül nagy összeg. Hisz abban, hogy nagyobb odafigyeléssel pár millió Ft-ot meg lehetne spórolni. Amikor polgármester úr jelezte az imént, hogy a sportegyesületeket hogyan támogatják, látni fogják, hogy éves szinten is ez csak tízen millió forint. Jó lenne 1-2 millió Ft-al többet adni egy-egy szervezetnek.

Egyéb kiadások, pl. fürdő 70 millió Ft. Nem lehet így megfogalmazni, hogy veszteségesen működik. Magyarországon három fürdő kivételével az összes fürdő veszteséges. Attól függetlenül a kultúrához mint, pl. a média a fürdő is hozzá tartozik, attól város a város. Tudni kell, hogy ez ennyibe kerül. Ez azért is érdekes, mikor egy-egy belépő árát vitatják, akkor gondoljanak abba bele, hogy mibe kerül ennek a fenntartása, de mégis azt mondja, hogy igen is kell. A médiánál 21,5 millió Ft a támogatás. A sportszervezetek támogatása 13 millió Ft.

A segélyezési keretet 1 millió Ft-al megemelte a város, 28 millió Ft lesz. Megköszöni a Szociális iroda munkáját, nagyon odafigyelve bántak ezzel a pénzzel a tavalyi évben, jó volt a tervezés. Ez nagyon sok embert érint, nagyon sok rászorulónak jól osztották be. Ez az iroda mindig kopogtatott a polgármester úr asztalán és módosításokat kellett a szociális rendeletekben végrehajtani, hogy ha láttak egy kis rést és többet tudtak adni az embereknek, akkor adják azt oda.

Beruházások. Felhalmozási kiadásként elmondja, ilyen pl. a barnamezős beruházás a HM parancsnoki épülete.

A fedett medencéről még a mai ülésen tárgyalni fognak. Úgy látja, hogy meglesz a fedett medence. A város továbbra is tartja az ígéretét, és ebben az évben 80 millió Ft-ot tervezett be az önerő támogatására. Tudja, hogy polgármester úr folyamatosan Budapesten tárgyal ez ügyben. Nagy dologról van szó, közel milliárdos beruházásról, jó ha ezt mindenki tudja.

A Művésztelepnek sajnos kevés összeget tudnak adni. Azt gondolja, hogy erre a területre 80-100 milliós összeget kellett volna adni már évekkel ezelőtt. Ez mára akár egy szentendrei gondolattal, a többszörösét hozná vissza. Az újévi interjúban polgármester elmondta, hogy más szellemiségben gondolja a dolgokat a városvezetésében. Reméli, hogy ilyenekre gondolt, igen is szellemi értékeket kell növelni.

7

Lakásfelújításra 5 millió Ft-ot szánnak. Nem régen változtatták a bérleti díjakat. Ezekből a bérleti díjakból, ha valaki saját, privát házában lakik és tudja, hogy mennyi a fizetése, azt is tudja, hogy mit kell rákölteni egy lakásra vagy házra is.

Ez az összeg meghaladja a város erejét. A költségelvű lakások vonatkozásában is, amilyen bérleti összegért cserébe bérbe adják a lakásokat, nem lehet rendesen fenntartani.

Vállalkozói támogatásokra 15 millió Ft-ot elkülönített a város. Tudja, hogy ez egy nagy vállalkozásnál kis összeget jelent. Reméli, hogy egyre több kis vállalkozás lesz a városban, ott jelentős lehet az 1-2 millió Ft az induláshoz.

Intézményi ingatlan felújítások. Itt keretszámokat látnak. Ebbe bele tartozik a hivatal udvara, a területelőkészítés a kézilabda csarnok esetében. Megjegyzi, hogy Csongrád valamikor a legszebb zöld város volt a megyében. A város fái elöregedtek. Évekkel ezelőtt volt egy döntésük, hogy mérjék fel Csongrád zöldterületét, faállományát. Egy katasztert tegyenek le a vezetők asztalára és kezdjenek hozzá módszeresen felújítani a fa és zöldállományokat. Arra kéri a polgármester urat, hogy gondoljanak erre a zöldfelületen lévő faállomány megvédésére, felmérésére.

Bokrosi Művelődési Ház. Eszközöket kell oda vásárolni, be kell lakni, oda 1 millió Ft-ot gondoltak.

Ételszállító autó megvételére is gondoltak 6,5 – 7 millió Ft összegben. A város támogatta az orgona felújítást, 1 millió Ft-al.

Első lakáshoz jutási keretet a tavalyi évben is meghaladták a költségvetésben szánt összeget, ez nagyon jó hír, az idén 15 millió Ft-ot terveztek erre a feladatra. Most februárban már a 6. ilyen kérelmet tárgyalta meg a bizottság, ami nagyon jó hír.

Fejlesztési hitel, tőke törlesztése folyamatos 2018 óta. Kormányengedély nélkül nem lehet felvenni, csak kisebb összegeket. A nagyobb összegek korlátozva vannak, csak kormányengedéllyel lehet, így a város nem adósodig el. A költségvetési rendelet tartalmazza az államháztartás szerinti kötelező elemeket, annak dátuma február 15. Ez megtörtént, jóváhagyása a mai napon lesz meg.

Az anyagot a bizottság véleményezte, egyhangúlag elfogadta a 2020. évi költségvetést. Megköszöni a hivatal dolgozóinak a költségvetés elkészítését.

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a közművelődési feladatokra 77 millió Ft jut, ez alapvetően a Művelődési Központ költségvetése, de ebben személyi dolgok, juttatások, rendezvények, minden fajta kiadás benne van. Nagy számokkal folytatva, a Könyvtár és a Múzeum költségvetése 55,7 millió Ft, az Alkotóházra pedig egy szerényebb 18,4 millió Ft-os összeg jut. Ami viszont örvendetes a Művelődési Központ és a Múzeum eseténél is, hogy a költségvetés tartalmaz egy vis mayor jellegű sort, amelyből ha minden igaz, akkor idén meg tud valósulni a már most életveszélyesnek minősülő szolgálati lakás felújítása a Művelődési Központ udvarán illetőleg a Múzeumban található napi szinten használatban lévő iroda, amely veszélyesen megsüllyedt.

Ismerteti a civilek helyzetét a költségvetésben. Maga az osztható keret, amelyre ténylegesen pályázhatnak a civil szervezetek nem változott 2,5 millió Ft, de az hozzátartozik, hogy a tavalyi 2019-es költségvetési év úgy zárult, hogy a civilek részére kb. 10-12 millió Ft pályázati megelőlegezés kifizetésre került.

8

Tehát az utófinanszírozott pályázati pénzből ezt vissza fogják adni, de azért ez nagy segítség volt a város részéről nekik. Hasonló céllal most egy 1 millió Ft-os keret van elkülönítve.

Ami az osztható keretet a fizikai valójában nem is növeli, de egy pici részösszeget felszabadít az az, hogy két egyesület külön soron részesül támogatásban. Egyrészt a Röpülj Páva kör 200.000,- Ft-al szerepelnek a költségvetésben illetőleg a Pedagógus Nyugdíjas Klub, amely kiemelkedően részt vett minden egyes ünnepségen a város életéhez kapcsolódóan és önzetlenül segítettek, ők 150.000,- Ft-al részesülnek támogatásban. Évek óta külön soron szerepelnek a nagy egyesületek pl. az Alföld Néptáncegyüttes, ők 1,5 millió Ft-ot kapnak, a Fúvós Zenekar ők 1 millió Ft-al szerepelnek illetve a Színjátszó egyesület, itt viszont tudni kell, hogy maguk a vezetők is megbízási díjjal végzik a tevékenységüket az önzetlen idő beáldozása mellett. Ez is bekerült a költségvetésbe.

A városi közalapítványok 900.000 Ft-ra számíthatnak a 2020-as évben.

Oktatás terén már csak az óvodák tartoznak szorosan költségvetésileg a városhoz. Többször is elhangzott, hogy igen is örvendetes, hogy ismételten egy beruházás fog megvalósulni, minden óvoda felújításra került, idén a Fő utcai óvodára is sor fog kerülni. Ennek az önrészét a város bevállalta.

Bursa Hungarica Ösztöndíjra idén is elkülönítésre került a keret. Kicsit sajnálatot, hogy a helyi hiányszakmás ösztöndíjnál szabadul fel némi keretösszeg. Eddig minden évben 3 millió Ft-al szerepeltették a költségvetésbe, de az élet sajnos azt igazolta, hogy ennyi jelentkező nem volt. Idén erre 1,8 millió Ft-ot különítettek el.

Diákönkormányzat 120.000,- Ft-ot kap idén a rendezvényeikhez. A bizottsági ülésen részt vett a diák alpolgármester és alapvetően, ami nagy probléma részükről és kéri a város segítségét, hogy szeretnének egy saját helységet. Nyilván sok civil szervezethez hasonlóan ez az ő problémájuk is, éppen ők nem civilek, de jogos igény részükről a saját helység, ahol a dolgaikat el tudják pakolni, az összejöveteleiket meg tudják tartani. Kéri a városvezetést, hogy erre a jövőben próbáljanak meg valamilyen megoldást találni.

Sport. Összességében, ami az osztható keret az elhangzott, hogy nem nagy mértékben változott, de ha nagy összességében megnézik azt az összeget, amelyet a város a sporttámogatásra fordít, ez jelen pillanatban a költségvetés 3 %-át teszi ki. Ez már nem olyan kevés. Ebben benne van a két nagy beruházás, a fedett medence építése ebben idén 80 milliót terveztek be. Illetőleg a másik nagy beruházás, amire régóta várnak, ez a kézilabda csarnok megépítése. Már 8 millió Ft körüli összeget beleinvesztált a város, most további 3,5 milliót be kellett tervezni területrendezésre, közművesítésre. Új elemként szerepel az a 15 millió Ft-os pályázati alap, amelyet a sportegyesületek is igénybe vehetnek majd a pályázati önrészeik kiegészítésére. Tehát ha szakszövetségi támogatást tudnak lehívni, amire már több egyesületnél is láttak példát a tavalyi évben, akkor a város támogatni fogja önrésszel a beruházásait. Külön kiemelésre került a Sporthorgász egyesület közhasznú tevékenysége, a lehalászás támogatása, ez 300.000,- Ft-al szerepel. Változatlanul biztosítja a város a sportorvosi ellátást helybeni megvalósulását évi 16 alkalmat finanszíroznak, ez is közel 640 ezer Ft.

9

Idén is betervezésre került a jó tanuló, jó sportoló rendezvény 400.000,- Ft-al. Ha ezt a sok kicsi összeget összeadják, akkor kijön összesenben ez a 3 %-ék, ami egy ekkora város, ekkora költségvetéséből nem olyan csekély összeg.

A bizottság egyhangúlag elfogadásra javasolja a beterjesztett költségvetés elfogadását.

Dr. Somogyi Árpád az egészségügyi és szociális bizottság elnöke elmondja, hogy a jelenlegi intézményrendszer működésének 2020-ban történő továbbvitelét biztosítja az önkormányzat. Az egészségügy, szociális szféra és a bölcsőde területén is megvalósulnak azok a feladatok, amelyeket kitűztek és ehhez ez a költségvetés biztosítani fogja. Vannak örömteli napjaik is az adott intézményrendszerben, amikor olyan plusz támogatást kapnak, amire már tavalyi évben számoltak, csak az ide évben érkeztek meg. Így elmondhatják, hogy az egészségügyi intézményrendszer tudta biztosítani azt, hogy 2019 évben az előre tervezett költségvetésükből tudtak működni. Reméli, hogy a 2020-as évet is így tudják majd zárni. Bizottsági ülésen nem csak a bizottság speciális feladataival foglalkoztak. Örültek annak, hogy sikerült a költségvetésbe egyrészt a Faragó kriptának a kérdésében előre lépni és reméli, hogy az év végére már látható következményei is lesznek ennek.

Nem lehet tovább a csongrádi zöldterületek kérdésben várni és a tervezést már az idén el kell kezdeni. Próbálnak központi költségvetési forrásokat szerezni, de amennyiben ezek nem valósulnak meg, szeretné, ha maga a Csongrád város költségvetésében is meglenne a tervezésre elkülönített pénzeszköz. Ha csak a viharos időjárást nézik az elmúlt napokban, akkor tapasztalhatták azt, a bizottságnak is volt egy döntése, hogy valaki gépjárművére csapódott egy fa és betörte a szélvédőjét, és a bizottságnak segítenie kellett. Ismételni tudja Murányi László képviselő társa gondolatait. Amikor, ő még gyerek volt, akkor a parkok és fák városa volt Csongrád, ami az Alföldön egy különlegesség volt. Szeretné azt, hogy a jövőben is így emlegetnék Csongrád városát. Bizottsági ülésen elhangzott, hogy tudomásul kell venni azt, hogy mind minden élőlény, a zöld növényzet is öregszik. Ebből kifolyólag vannak feladataik, nagyon szép természetes formájában nőnek a fák, de talán azt őserdőnek hívják. Itt nem csak növények, hanem emberek is élnek közötte, tehát meg kell találni az egyensúlyt. Reméli, hogy lesznek olyan beavatkozások, hogy először talán kicsit durvának tűnnek, de adott esetben a növényállomány élettartalmának meghosszabbítását jelenti. Vannak olyan zöldállományok, amelyeket meg kell újítani, ki kell vágni és újat kell helyette ültetni. A közmeghallgatás keretében Dr. Gulyás Lajos főorvos úr elmondta, hogy az egyik jelképes épülete a városnak a Gimnázium épülete. Egyszerűen nem tudnak mit kezdeni ezzel a két szerencsétlen fenyőfával az épület előtt. Ha valaki bejön a városba és végigmegy a Fő utcán, akkor látnak egy gyönyörű épületet, amiből talán a felső része látszik, mivel eltakarja a két nagy fenyőfa. Ha épített környezetbe élnek, akkor igen is fel kell vállalni annak a felelősségét, hogy azt hogyan tudják megoldani. Természetesen kell helyette ültetni növényzetet, de olyat, amiről tudják azt, hogy milyen magasra fog nőni. A 30-as évekbeli tervekben azon a helyen kettő darab kis lombos fát terveztek oda. Azok a fenyőfák, amelyeket oda ültettek, megnőttek, megöregedtek.

10

Ezekben igen is mind a Képviselő-testületnek, mind a városvezetésnek és mind Csongrád lakóinak fel kell vállalni, hogy unokáiknak megint csak egy olyan várost tudjanak átadni a későbbiek folyamán, ami jelképeiben is méltó arra, ami eddig volt. Reméli azt, hogy ebben a kérdésben az idén el fognak indulni. Most központi kérdés az, hogy hogyan és miként tudnak fákat ültetni, mennyit ültessenek. Nagyon örülne annak, hogy ebből társadalmi vita legyen, de beszéljenek róla, döntsenek róla.

Platánfa kérdése. Ez mindig egy érdekes dolog Csongrádon. Azok, akik egyrészt a platánfa közvetlen környezetében élnek, soha még meg nem kérdezték őket, hogy mi a véleményük róla. A másik az, hogy túl nőttek a fák, ezeket vissza kell csonkolni úgy, ahogyan számtalan példát látott már az országban. Ezek a fák, ha egészségesek, akkor képesek megújulni, de ha nem egészségesek, akkor ki kell vágni és pótolni kell. Ennek ez a rendje.

A bizottság egyhangúlag elfogadásra javasolja a beterjesztett 2020-as évi költségvetését.

Reméli, hogy ez a költségvetés biztosítani tudja Csongrád város 2020-as működését.

**Kérdések, vélemények:**

Gyovai Zsolt: A bizottsági elnökök részletesen bemutatták a költségvetést. Az önkormányzat költségvetése lényegesen nehezebb megalkotású, mint egy gazdasági társaságnak, hiszen sokkal összetettebb és vannak benne kiszámíthatatlan elemek, amelyek később fognak mutatkozni. Az önkormányzat bevétele főleg adóforintokra épül, illetve a feladat alapú központi támogatásokra. Ezen kívül a kormány által nyújtott támogatások, amelyeket részben ismernek, részben nem tudták azt, hogy milyenek lesznek, csak reménykedni tudnak abban, hogy minél többet fognak a városnak juttatni és a város ezzel tud élni a fejlesztések terén. Örül annak, hogy bár szigorú a költségvetés az intézmények illetve gazdasági társaságokat érintően, de azért tartható és jó költségvetést sikerült 2020-ra összerakni. Ebből nem maradtak ki a fejlesztések sem, amelyet polgármester úr elmondott pl. a barnamezős beruházások 40 millió Ft-al, a temető felújítása 20 millió Ft-al, az önkormányzat belső udvar felújítása van betervezve illetve a fedett uszodának az önrész biztosítása. Városüzemeltetés terén előre lépésnek kell lenni minden tekintetben. Murányi László elnök úr említette, hogy a Városellátó Intézménnyel kapcsolatban lennének gondolatok, ezt majd tárgyalni fogják. Reméli azt, hogy ez előre fogja vinni az ügyet. A december óta tartó munkát megköszöni a költségvetés elkészítőinek, önkormányzati, intézményi szinten.

Bartókné Vincze Zsuzsanna: Megkérdezi, hogy a Tenisz Egyesület részére a tenisz pálya fenntartásra volt a tavalyi évben elkülönítve, külön soron 300.000,- Ft. Ez idén be van tervezve valahova vagy nincs.

Bedő Tamás: Idén nincs betervezve, de 5 millió Ft-os beruházásuk van folyamatban és abban maradtak elnök asszonnyal, hogy a fejlesztés egy része, a két edzőpályának a felújítása, amihez az 5 millió Ft-os fejlesztési pénzt kérik.

11

Bartókné Vincze Zsuzsanna: Amikor a műfüves pálya beruházás megvalósult, azért a focipálya fenntartására nem vették el a pénzt, ami működésre járt.

Bedő Tamás: Úgy gondolja, hogy ez csak egy évre szól, nem véglegesen. Idén lényegesen nagyobb összeget biztosít a város. Elnök asszonnyal ebben egyeztek meg.

*A képviselők létszáma a továbbiakban: 9 fő*

Gyovai Gáspár: Amikor a költségvetés készült akkor egyértelműen egy nagyon szigorú és felelős gazdálkodást vártak el és várnak is el és nyugodtan mondhatják, hogy egy ez a költségvetés valóban tartható.

Több képviselő is érintette a Városellátó Intézmény működését és a közterületi dolgokat. Ez természetes is, mivel a város rendjéről és a komfortérzetéről is az elmúlt években nagyon sokat beszéltek, hogy a városképet hogyan tudják tisztán, rendben tartani. Rengeteg olyan feladat van, ami ahhoz kell, hogy tényleg a komfort érzete jó legyen az embereknek. Ha megnézik a költségvetést, akkor láthatják, hogy a Városellátó Intézménynek 20 millió Ft-al kevesebb forrást biztosítanak, ugyanakkor a hivatali részen ugyan ekkora nagyságrenddel van hasonló jellegű munkákra egy forrás beállítva, amiből ugyan úgy ezekre a dolgokra fogják fordítani ezt az összeg. A kettő között az a különbség, hogy maga a Városellátó mellett vannak olyan feladatok – már voltak az elmúlt időszakban is – amikor vállalkozókat vettek igénybe, és ezután is vállalkozókat fognak bevonni és ebből a forrásból már közvetlenül fogja a hivatal finanszírozni. Ennek annyi előnye is van, hogy egy kicsit össze lehet hasonlítani, hogy a piaci szereplők hogyan tudják ugyan ezeket a feladatokat ellátni, milyen hatékonysággal és egy kicsit a Városellátónak is egy példa legyen, hogy ilyen hatékonysággal kellene dolgozni. Amikor a költségvetést készítették elő, a Városellátó vezetése nem mindenben értettek egyet polgármester úrral, mivel rengeteg feladat van csak kérdés az, hogy hogyan tudják ellátni. Maga a költségvetés is ebben a formában biztosítja a feladatellátást, ugyanakkor ez a költségvetés még nem végleges erre az évre, hanem pályázati forrásokból ki tud még egészülni. Bízik abban, hogy azokat a feladatokat, amelyeket a képviselő-testület részéről megfogalmazódnak, akár vállalkozók bevonásával, meg tudják valósítani.

Felhívja a figyelmet arra, hogy most egy olyan időszak következik, amikor a tervezés mindenekelőtt fontos, mivel nagyon át kell gondolni a következő néhány év beruházási elképzeléseit. Készen kell rá állni, hogy amikor a pályázati lehetőség megnyílik, akkor minél hamarabb tudjanak pályázni. Ezek azok a lehetőségek, amelyek a városi költségvetést egy kicsit segíteni tudják. Bízik abban, hogy ez a költségvetés mind az intézmények, - közöttük is a Városellátónak - biztosítja a működési feltételeket és tudni fogják azokat az elképzeléseket megvalósítani, amelyeket elképzeltek.

Nagypál Sándor: Jónak tartja ezt a költségvetést, főleg ha minden megvalósul belőle, nem úgy, mint 2019-ben. A tavalyi költségvetésből elég sok minden nem valósult meg. Hiányolják a képviselők is, mivel a lakosságnak ez meg lett ígérve, hogy meg fognak valósulni.

12

Nem látja a költségvetésben az Erzsébet utcai ingatlan feltüntetését. A kis posta épülete melletti épület fel van tűntetve, de az Erzsébet utcai nincs. Látja, hogy nincs tulajdonosa ennek az ingatlannak, valaki a padlás ajtót is felrakhatná. Nem értett egyet a civil szervezetek pénzelosztásával. Miért vannak külön feltüntetve civil szervezetek? Miért nem pályázik minden egyesület, és akkor lenne az összeg szétosztva. Sok millió forint címkézetten szét van osztva. Nem értett azzal sem egyet, hogy a médiának nem 21 millió Ft-járól van szó, hanem több, mint 41 millió Ft-ról. Ez azért elég sok pénz, amikor 100.000,- Ft-os kátyúk eltüntetéséért szólalnak fel a képviselők. Igaz, ebben most változást ígérnek, hogy területi képviselőkkel a körzetükben készítenek riportot, hogy a lakosság is lássa. Interpellációban el szokták ezeket mondani, de sok olyan eset van, amikor a helyszínen szeretné a képviselő bemutatni a dolgokat. Azzal sem ért egyet, hogy a médiánál majdnem a Felügyelő Bizottság dönti el, hogy hogyan működjön a média a városban. A FEB arra való, hogy elszámoltassa a médiát az üzleti tervéről és a működéséről. A választás előtt a médiánál meg volt határozva, hogy az induló képviselők két percben bemutatkozhatnak a tv-ben. Ő is nyilatkozott, igaz nem sok értelme volt. Az egyik képviselő társa elmondta, hogy a két perc még sokszor gondolkozási időre is kevés, nemhogy még egy bemutatkozást is elmondjon. Továbbra sem ért egyet a 41 millió Ft-os támogatással.

Murányi László: A médiával kapcsolatban a bizottság órákig tárgyalta ezt az anyagot és a bizottság megkéri a Csongrád Tv Kft. vezetőjét, hogy márciusi ülésre az éves ütemtervét mutassa be és tárgyalják meg közösen. Sajnálja azt, hogy a városban nincs rádió, sajnálja azt, hogy a városban nem olyan újság van, hogy szét lehet hajtani és konzervatív, régi módon lehetne az újságban böngészni. Ez nem a szerkesztőjén múlik, hanem rajtuk múlik, hogy milyen formában rendelik meg.

A médiának fontos felelőssége is van. A múltkor megjelent egy katolikus közvetítéssel kapcsolatos gondolata és másnap az újságban ez megjelent. Sok telefont kapott vidékről is és megköszöni azt, hogy az újság írt róla. Létezhetetlen, hogy egy milliárdos fürdőben, a világon mindenhol van, hogy a fürdőben ne lehessen újságot kapni. Ez emberi gyengeség. De, nem tudja azt, hogy a városvezetők ezt miért tűrik el és ő maga is. Ki kell szolgálni az ide betérő vendégeket. Akár milyen kis helyre mennek el, alapvető dolog, hogy újságot lehet kapni. Azt sem érti, hogy miért nem lehet feltenni a fürdőbe egy monitort, mint ahogyan a Művelődési Központ földszintén. Ugyan ilyen monitoron mehetne Csongrádot bemutató kisfilm folyamatosan.

Mi lenne, ha a Körös-torkot jobban használnák? Ez egy hatalmas kitörési pont. A Körös-torokban táblával kellene hirdetni a Babamúzeumot. Az ország 3. leggyönyörűbb múzeuma. Meg kellene hirdetni akár egy szobortúrát, most már van a városban sok szellemi termék, érték, amit külön, önállóan be lehetne mutatni a történéseivel együtt, akár a templomoktól elkezdve. Csongrád nagyon le fog maradni ilyen téren. Kb. 15-16 évvel ezelőtt interpellált először, hogy ha Pest felől jönnek haza, akkor azt a táblát látja, hogy Szentes hány kilométerre van. Akkor az itt lévő ma már nyugdíjas ember megnyugtatta az interpellációs válaszában, hogy a 451-es út mellett úgy is ide találnak Szentesre és Csongrádra.

13

Ő azt szerette volna, hogy a Csongrád név szerepelne ezeken a táblákon. Sok ilyen dolgot komolyabban kellene venni. A költségvetési tárgyalásokon polgármester úrnak volt egy mondata, hogy nem csak betonban kellene gondolkodni. Ez lehet akár sértő is, de vegyék komolyan, ne csak betonba gondolkodjanak.

Interpellált Dr. Kádár László képviselő úr, hogy rekamiék vannak kitéve a zöld város közepére. Nincs felelős, három hétig ott volt, most tűnt el két napja. Három hétig az interpelláció után a fotelek és a rekamiék ott voltak a bolt mellett a zöld felületen. Nem kellett volna ezt valakinek észrevenni? Most kapta a jelentést, hogy elvitték, három hétre rá. A gimnázium előtt lévő fenyőfákról elmondta Dr. Somogyi Árpád képviselő társa a véleményét. Megterveztettek pár évvel ezelőtt egy kúszó, zöld növényzetet, már régen ott kellene lennie.

Holtágak. Reméli, hogy a város jól döntött az elmúlt évben döntött bizonyos terület értékesítéséről és ottani beruházásokról. Akkor értékes ez a holtág, ha ezt mindenki tudja használni és oda tudnak menni az emberek valamilyen kulturált formában. Ennek a lehetőségét a város most valamilyen formában megteremtette.

A városnak vannak kulturális értékei, Piroska István családjára gondol. Kevesen tudják, hogy 93 évvel ezelőtt ez a város felzúdult, majdnem tüntetni akartak, hogy az akkori polgármester Piroska János megszüntette az állatvásárt a nagypark területén. Jó döntés volt.

*További kérdés, vélemény nem hangzott el.*

Bedő Tamás: A költségvetés arról is szól, hogy milyen irányt kívánnak követni. Ez a költségvetés a működési oldalon szigorú volt. Az világosan látszik, hogy a saját bevételeik terhére tudnak csak fejleszteni. Bármilyen fejlesztést akarnak a későbbiekben tenni, ahhoz a bevételeket is növelni kell és a legnagyobb bevétel az az adóbevétel. Az adóbevételt legnagyobb mértékben a vállalkozók fizetnek. Évente 34 millió Ft folyik be kommunális adóból, csak tavaly szúnyogirtásra 10 millió Ft-ot költött a város, fűnyírásra pedig 15 millió Ft-ot és akkor még egy méter járdát sem építettek. Ezért a vállalkozói környezetet javítani kell és lehetőleg minél több adófizetőt a városba kell hozni, ezt munkahelyteremtésnek is hívják.

A Képviselők összességében elégedettek voltak a költségvetéssel, de részigazságokat megfogalmaztak. Sajnos költségvetés nincs részenként. Nem is olyan régen voltak az önkormányzati választások, és ha kimondják, hogy 4 vagy 5 milliárd a városi költségvetés és az nem igaz, hogy ebben nincs 200 millió Ft fedett medencére, mint ahogyan voltak vélemények, akkor világosan látszik, hogy amit a képviselők elmondtak, az mind az önkormányzat feladata és ebből a pénzből kell megcsinálni. Nem is beszéltek a szociális ellátások szerteágazó részéről. Egyetért vele, hogy kevés a kultúrára fordított pénz és az óvodai nevelésre. Játszótereket kellene építeni, csak erre ennyi pénz van és súlyozni kell azokat. Úgy próbálják intézni, hogy mindenki hozzájusson ahhoz, hogy a feladatait el tudja látni és azért legyen egy alapvető elégedettség a városban, még ha ezek a rendezvények szervezésében is merül ki. Az biztos, hogy fajsúlyosabban kell szerepelnie idéntől pl. a zöldterülettel kapcsolatos dolgoknak, de ugyan így a munkahely teremtés is fontos.

14

Hogy mennyire képlékeny egy ilyen költségvetés, az mi sem jelenti jobban, hogy ma fogadják el a költségvetést és már tudják, hogy a szociális intézményeknél a következő negyedévben módosítani kell a költségvetést. Ez köszönhető annak, hogy a tegnapi napon jelentették be, hogy a következő negyedévben lesz a szociális szférában egy bérfejlesztés, a 8 %-ra még egy 6 %-os alapbér emelés kerül, plusz ott van a pótlék is, amit nem terveznek be eredetileg. Tehát óhatatlanul is változni fognak a számok. Ez a világ legtermészetesebb dolga, mivel szerencsére ez azt jelenti, hogy többlet pénz érkezik a csongrádi emberekhez.

A kultúrával kapcsolatban szóba került a 45 éves Művésztelep. Persze sokkal több pénzt is el lehetett volna költeni, de ajánlja mindenkinek, hogy látogassa meg a Művésztelep villa épületét. Azt lehet ott látni, hogy mit lehet ott kihozni kicsi pénzből, ha van szándék, akarat és lelkesedés és nem mindent feltétlenül az önkormányzattól várnak. Véleménye szerint a Művésztelepnél, ha a támogatást nézik, hogy valóban évek óta 11-12 millió Ft, de ehhez van saját bevétele, és ami fontos, hogy a Művésztelep ez évi rendezvényeire a CLLD pályázat keretében azért több millió forint fog rendelkezésre állni. Önmagában ebben az évben több pénz fog rendelkezésükre állni, mint az azt megelőző évben összesen. Reméli, hogy ez tényleg jó is lesz.

Lakásfelújításra, ha azt mondják, hogy a városnak van 4 milliárd Ft-os költségvetés és 5 millió Ft-ja van erre a célra a 180 bérlakás és kb. 40 költségelvű lakás felújítására, akkor azt lehet mondani, hogy ez kevés. Az elmúlt 5 évben 100 millió Ft körüli összeget költöttek felújításra, ami viszont már nem kevés, és ebbe az évbe úgy gondolják, hogy csak a legindokoltabb fejlesztéseket szeretnék megcsináltatni, hiszen elég sokat sikerült erre az elmúlt időszakban fordítani. Ez kifejezetten csak a lakásfelújításra vonatkozik, mert a lakástámogatás 15 millió Ft és az felülről nyitott. Tehát ha elfogyott a 15 millió Ft, akkor soha nem mondták azt, hogy nincs több pénz, ne jöjjön senki első lakáshoz jutó támogatásért. Ezért volt olyan év, hogy 30-35 millió Ft-ot közelítette meg a végső kifizetés. Azért ennek az összegnek több mint a fele, vissza nem térítendő támogatás. Ebben az évben biztos, hogy változni fog a támogatás, hiszen az eddigi tapasztalatok és bejövő észrevételek alapján azokat az ingatlanokat egyfajta letelepedési támogatásként is jobban kívánják támogatni, hogy amelyeknek a műszaki állapota jó, menthető, akkor és hosszú távú munkálatokat végeznek pl. falszigetelés, nyílászáró csere, de egyébként nem bontásra ítélt, ott is szeretnének egy támogatást. Most úgy van, hogy 1 millió Ft-ot kap az, aki rossz műszaki állapotú ingatlant vásárol, és azt elbontja és újat épít a helyére. Most sok fiatalnak már az nagy segítség, hogy ha meg tud venni 5-6 millió Ft-ért egy idősebb házat, de azt gazdaságosan fel lehet újítani, ott a szigetelésekhez szeretnének emelt támogatást adni és hátha így szélesebb körbe jutna a támogatás.

Zöldállomány kérdésével teljes mértékben egyetért.

Kevés szó esett róla, mert a kritika mindig elhangzik és az mindig erősebb a közösségi médiában, hogy vannak itt jó példák is, amelyek általános hibája a hivatalnak és az intézményeknél is, hogy nem feltétlenül kommunikáljak azt, ami jó, de a Darányi utcában volt egy fa megújítás, a Thököly utcában is volt, az Árpád utcában, a Zrínyi utcában és a Csemegi Károly utcában is. Utcafórumon döntötték el, ki lett tarra vágva az ottani állomány és egy a már mai kornak megfelelő faállomány került elültetésre. Ilyenre a későbbiekben is sor fog kerülni, de addig egy nagy levegőt kell venni.

15

Mindenki készüljön arra, hogy ha a platánfa sorhoz hozzá kell nyúlni fokozatosan, az a látvány fogja fogadni, ami most Félegyházán a Kossuth utcában. Ezzel meg lehet menteni a platánfa élettartamát, de először mindenki nézze meg ezt a látványt. Nagyon sok olyan platánfasor van az országba, ahol kénytelenek voltak ezt meglépni. Ha megnézik a platánfák állapotát, akkor láthatják, hogy lomb szélén neveli az új leveleket a közepe pedig üres és rengeteg száraz ága van, most ezeknek a metszése folyik. Megrendelés alatt van a Körös-torokban a nyárfasornak a felére történtő visszavágása. Ez élet és balesetvédelem kérdése. A bizottságnak volt akkor szerencséje oda lemenni, amikor a 70 km-es széllökések voltak és úgy volt életveszélyes, hogy nem volt rajtuk lombkorona. Ezt most megrendelték kb. 10 millió Ft-ot fog igénybe venni. Ha a faállományhoz általában hozzá kívánnak nyúlni a városban és csak a faállományról van szó, nem parkokról, gyepről, az 100 millió Ft-os nagyságrendű kiadás. Ezt ütemezni kell az elkövetkező 5 évre.

Megköszöni Bartókné Vincze Zsuzsanna képviselő asszonynak, hogy kitért a Művelődési Központ szolgálati lakásásra, személy szerint nagyon sajnálja, hogy a tavalyi évben ez nem valósult meg, hiszen benne volt a költségvetésbe. Ha erre nem képes a Városellátó Intézmény, aki ezt a feladatot bevállalta, akkor abba az esetbe a vállalkozótól ezt meg fogják rendelni, mert a Múzeumnál az iroda előbb utóbb elsüllyed.

Támogatja a DÖK helységigényét, meg is fogják találni azt az önkormányzat épületén belül.

Címkézve vannak a civil támogatások. Igazából évek óta címkézve vannak a civil támogatások, 1998 óta. A fúvószenekar és az Alföld Néptáncegyüttes esetében évtizedek óta kiemelt költségvetési előirányzat, pont annak nagysága alapján. Az, hogy újonnan hozzákapcsolódott a Színjátszó egyesület és kiemelték a Nyugdíjas Pedagógusokat vagy Röpül Páva Klubbot, annak egészen egyszerű okai vannak. Az ok az, hogy év közben ők elég sok olyan rendezvényt szerveznek vagy a Nyugdíjas Pedagógusok akár adventkor, akár húsvétkor a tojásfa este vagy gondoljanak a mézeskalácsra, mindig bejöttek a hivatalba 10-15 ezer Ft-os kicsi igényekkel. Most az éves összeget feladatellátásra egyben kapják meg, és nem kell folyamatosan igényelni. Ezzel azt teszik lehetővé, hogy ha visszanézik a három évvel ezelőtti civil alapot, akkor kb. 400 e Ft-al nőtt a többieknek osztható támogatási összeg, mivel nem csökkent a 2,5 millió. Az, hogy a horgászoknak nevesítették a halászati támogatást, ez nem csak környezetvédelem vagy sport, hanem turisztikai szempont is, hogy olyan halállomány legyen, ami megfelelő. Nemrég voltak a vezetőségi ülésen és örömmel mondták, hogy jelentősen megnőtt a halállomány és jobb minőségű a halösszetétel. Ezt támogatják, és így nem kell külön kérelmet beadniuk.

A médiával kapcsolatban elmondja, hogy nem 21 millió Ft a támogatás, hanem közel 30 millió Ft a lapkiadással együtt. Nem 41 millió Ft a támogatás, mivel saját bevétellel is rendelkezik a tv, az összes többi média valóban tisztán a költségvetés kiadási sor, ha csak nem találnak rá különböző pályázatokat, hogy ennek a kiadása kevesebb legyen. Tehát amit a Kft. igényel, az 21 millió Ft, amit még az önkormányzat hozzárak a fotódokumentáció és a lapkiadás, ami 6-7 millió Ft.

16

Holtág, Körös-torok és fejlesztések. Nem csak ülnek itt a székben és néznek ki az ablakon. Most több olyan dolog is van folyamatban, ami még nem áll úgy, hogy nagyobb nyilvánosság előtt beszámolhasson, de azt mindenki tudja, hogy a Körös-torok fejlesztése az elmúlt időszakban jelentősen megindult. Ez nem csak az önkormányzat erejéből, hanem vállalkozói forrásból is fejlődött és rengeteg jó ötlet van még a hasznosításával kapcsolatban. A bejárható Körösök projekt kapcsán, valószínűleg forrást fog kapni a város, turisztikai fejlesztéseken belül. Ennek nyomán egy olyan kisértékű, közép és nagyértékű fejlesztési elképzelést küldek el kb. 2 hete, ami ha beépül, akkor nagyon sok olyan dolog megvalósulhat, ami korábban nem volt itt Csongrád. Ilyen például a Tiszán átvezető csúzda, a kikötők bővítése, a gyerekjátszótér felújítása, a lombkorona ösvény. Számos olyan dolog van, ami idő közben felmerült. Van ebben szálláshely korszerűsítése is. Biztosan lesz másfajta forrás is, tehát a Körös-torok fejlesztése nincs elfelejtve és nem csak ártéren, hanem a mentett oldal fejlesztését is komolyan gondolják. Hamarosan egy vételi kérelem fog a városgazdasági bizottság elé kerülni, a volt Szeviép telep részére, ahol nyaralóházakat szeretnének kialakítani. Ugyan ez igaz a holtágra. Nem régen volt egy bizottsági ülés, amikor láttak szép dolgokat, de ehhez kapcsolódóan pl. az Aranysziget sorsát változtatni kell. Ez egy 1,5 – 2 éves folyamat lesz. Ne várja azt senki, hogy október 13-ról 17-ére ez a képviselő-testület mindent, amit a kampányban vállalt azt meg is fogja tudni valósítani. Ez 5 évre szól, és ehhez kell irányokat szabni. Ott pl. a helyi építési szabályzat módosítása, az erdőterv módosítása, az önkormányzati terület biztosítása erdészeti célra illetve az ökológiai folyósnak a módosítási kérelme és eltérése a központi szabályozástól. Ezek azok a folyamatok, amelyek ebben az évben rájuk várnak. Ez egy se látványos, de bele kerül kb. 5 millió Ft-ba. Helyi építési szabályzatot ebben az évben kb. 3-szor fognak módosítani, az elsőt már márciusban, hogy elinduljanak ezek a folyamatok. Most február 22-én lesz egy vállalkozói fórum, reméli, hogy mindenki, aki megkapta a kamarától a meghívóját és érdeklődik, van fejlesztési elképzelése az el fog jönni. De ha nem, akkor akár a bizottsághoz, a vezetőkhöz, vagy a hivatalhoz eljuttatott kérelmében le is írhatja a fejlesztési elképzeléseit. Az önkormányzat ennyiben biztosan tudja támogatni a vállalkozásokat, hogy módosítani fogja HÉSZ-t.

A beszámoló tartalmazza, hogy a Hortobágyi Nemzeti Park Igazgatóságán jártak jegyző úrral, hiszen az ő tulajdonukat képezi az Aranysziget környéki vízterület illetve ezek mellett még kb. 5 helyrajzi szám és eléggé vastagon fogott a debreceni értékbecslő tolla, amikor a városnak felajánlották megvételre ezt a területet majd 200 millió Ft-ért. Most tárgyalnak folyamatosan, mivel ennyit nem szándékoznak adni érte, de majd szeretnének ebben az ügyben lépéseket tenni. Azt a vízfelületet mindenképpen szeretnék megszerezni, hogy ott egy egységes fejlesztés tudjanak megvalósítani. Hozzáteszi, hogy ott elővásárlási joga van az önkormányzatnak, de az nagyon nem mindegy, hogy mennyiért. Megkérte a képviselőket, hogy ha van fejlesztési elképzelés a körzetükben, azt jelezzék. Utalt rá alpolgármester úr, hogy egy tervezés lesz ebbe az évbe, 5 millió Ft van erre elkülönítve. Ez elérheti ebben az évben az 50 millió Ft-ot. Ennek a fedezete, a későbbi bevételek. Ha minden tervet össze tudnak hozni, csak a Helyi Építési szabályzat módosítása alkalmanként 2 millió Ft.

17

Tehát a Fő utca bejárása megtörtént, parkolókat kívánnak létrehozni, közlekedési csomópontot akarnak átterveztetni. Ha idén megnyílnak a lehetőségek, akkor azt meg is lépik ebben az évben, a Kisvárosi projekt keretében. Reméli, hogy az elképzeléseik be fog épülni a végleges kormányprogramba, a pályázati rendszerbe.

Tehát ez egy keret, véleménye szerint jó irányt szab meg, egy kicsit össze kell húzni magukat, de a végére minden ki fog simulni. Érjék el az 1 milliárd Ft-os iparűzési adót ebben az évben, akkor lesz mindenki a legboldogabb.

Bedő Tamás polgármester szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 9 igen szavazat mellet – ***minősített többséggel*** - a következő rendeletét alkotja meg:

**5/2020. (II. 21.) önkormányzati**

Pü/9-1/2020.

**R e n d e l e t**

Csongrád Városi Önkormányzat Képviselő-testülete megalkotja az **5/2020. (II. 21.)** önkormányzati rendeletét a ***„Csongrád Városi Önkormányzat 2020. évi költségvetéséről, és annak végrehajtásáról, a költségvetési gazdálkodás vitelének szabályairól”*** .

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Dr. Juhász László jegyző
4. Polgármesteri Hivatal irodái
5. Gazdálkodási iroda és általa:
6. érintettek

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő határozatot hozza:

18

**14/2020. (II.20.) önkormányzati**

Pü/9-1/2020.

H a t á r o z a t

Csongrád Városi Önkormányzat Képviselő-testülete megtárgyalta a 2020. évi önkormányzati költségvetésre vonatkozó előterjesztést.

1. A Képviselő-testület megállapítja, hogy az Önkormányzat 2020. évi költségvetési javaslata

* részletező adatokkal mutatja be az Önkormányzat költségvetését,
* alapvető célként tűzi ki
  + az önkormányzat és intézményei - ide értve a Polgármesteri Hivatal - működőképességének fenntartását, a megállapodásokban felvállalt működési önerő biztosítását,
  + működési és fejlesztési pályázatok benyújtását, a sikeres pályázatokkal megvalósításra kerülő projektek gyors, szakszerű lebonyolítását,
  + a saját vagyon megóvását, gyarapítását.

1. A Képviselő-testület utasítja az önkormányzati költségvetés végrehajtásában érintett valamennyi szervezet vezetőjét, dolgozóját, hogy
   * az előterjesztésben foglaltak megvalósításához nyújtsanak segítséget, szakterületükön tegyék meg a szükséges intézkedéseket,
   * a költségvetés végrehajtásában a határidőket és az előírt tervszámokat betartva, maximális gondossággal eljárva működjenek együtt a Képviselő-testülettel, városvezetéssel.
   * az észlelt problémákat, annak feltárását követően haladéktalanul jelezzék a megoldásra vonatkozó javaslattal együtt a városvezetés részére,
   * a költségvetésben megfogalmazott pénzügyi kereteket, ütemterveket tartsák be.
2. A Képviselő-testület utasítja a jegyzőt, hogy a költségvetési törvény mellékletében, valamint az elkövetkezőkben megnyíló működési pályázati kiírásokban foglaltaknak megfelelően készítse el a lehetséges központi forrásokra benyújtható támogatási igénylés/eke/t.

Határidő: folyamatos

Felelős: Dr. Juhász László jegyző

intézményvezetők

1. A Képviselő-testület módosítja a 234/2015. (XI.26.) önkormányzati határozatot, mely a Homokhátsági Regionális Hulladékgazdálkodási Vagyonkezelő és Közszolgáltató Zrt. részére a jóteljesítési biztosíték visszafizetésének ütemezésére vonatkozott. Kéri a Polgármestert, hogy a visszafizetendő összeg legkésőbb 2021. december 31-éig történő átütemezéséről a Zrt. vezetésével folytasson tárgyalásokat.

Határidő: folyamatos

Felelős: Bedő Tamás polgármester

19

1. A Képviselő-testület felhívja az intézményvezetőket, az önkormányzati tulajdonú gazdasági társaságok vezetőit, hogy éljenek a pályázatok nyújtotta lehetőségekkel. Önkormányzati támogatást igénylő saját rész, valamint várható működési többletkiadás esetén a pályázat benyújtásához a Képviselő-testület jóváhagyása szükséges.

Határidő: folyamatos

Felelős: Intézményvezetők, ügyvezető-igazgatók, koordinálásra a Polgármesteri Hivatal irodavezetői.

1. Az év közben jelentkező felhalmozási és működési többletbevételeket elsősorban a betervezett kiadások kiváltására kell fordítani.

Határidő: folyamatos

Felelős: Intézményvezetők

1. Az intézmények ingyenes teremhasználatot a rendezvények megtartására a polgármester előzetes hozzájárulásával engedélyezhetnek.

Határidő: folyamatos

Felelős: Intézményvezetők

1. Városi rendezvények esetén csak olyan rendezvény szervezése kezdődhet el, amelyek tervezett költségvetéséhez legalább 50% fedezet már a szervezés megkezdésének időpontjában rendelkezésre áll.

Határidő: folyamatos

Felelős: Intézményvezetők

Erről jegyzőkönyvi kivonaton értesül:

1. Képviselő-testület tagjai
2. Bedő Tamás polgármester
3. Dr. Juhász László jegyző
4. Polgármesteri Hivatal irodái
5. Gazdálkodási Iroda
6. Önkormányzati intézmények, önkormányzati tulajdonú gazdasági társaságok

- - -

**2. Az Alsó- Tisza- menti Önkormányzati Társulás és az általa fenntartott intézmények 2020. évi költségvetésének véleményezése**

Bedő Tamás: Ebből a társulási költségvetésből csak az Esély Szociális Alapellátási Központ érinti Csongrádot, és az Esély forrásai a városi 2020-as költségvetésben benne van, illetve a működtetéshez történő hozzájárulás három tételben érinti a várost. 19 millió Ft-ot kapnak azért, mivel társulásban látják el, közel 12 millió Ft-ot adnak a működés kiegészítésére és 2,2 millió Ft a város hozzájárulása. Ezt a három költségvetési tétel fontos megjegyezni.

20

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja az előterjesztést.

**Kérdések, vélemények:**

Murányi László: Elmondja, hogy ez hasznos a városnak, ezt el kell fogadni.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő határozatot hozza:

**15/2020. (II. 20.) önkormányzati**

Pü/12-1/2020.

**H a t á r o z a t**

1. Csongrád Városi Önkormányzat Képviselő-testülete a tárgyi előterjesztést megtárgyalta és az Alsó- Tisza-menti Önkormányzati Társulás Társulási Megállapodása V. Fejezete 14. pontjában foglaltak szerint eljárva, minősített többségű szavazás keretében, változtatás nélkül

**e l f o g a d t a**

az Alsó- Tisza-menti Önkormányzati Társulás és az általa fenntartott intézmények 2020. évi költségvetéséről szóló előterjesztésében foglaltakat.

1. A Képviselő-testület felhatalmazza a település polgármesterét ezen álláspontnak a Társulás Társulási Tanácsa előtti képviselésére.
2. A Képviselő-testület kötelezettséget vállal arra, hogy a Társulás 2020. évi költségvetésében a Tagönkormányzatra jutó közös költség viselése címén felmerülő anyagi támogatás összegének a Társulás számlájára való átutaltatásáról (a Feladat-ellátási megállapodásban foglaltak szerint eljárva) gondoskodik.

Végrehajtás határideje: folyamatos

Végrehajtásért felelős: Bedő Tamás polgármester

Beszámolás határideje: végrehajtást követő soros ülés időpontja

21

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda

3. Csanytelek Község Önkormányzata Polgármestere, Társulási Tanács Elnöke

**3. Javaslat a települési szilárdhulladékkal kapcsolatos közszolgáltatásról szóló 11/2014. (VII.16.) önkormányzati rendelet módosítására**

Bedő Tamás: Ez a Körös-torok hulladékszállítási rendjét módosítja üzemeltetői és üdülőtulajdonosok igényeinek megfelelően május 1 és október 31. napja között lesz tervezett hulladékszállítás. Ennek megfelelően fogják a díjat is fizetni. Ez a tavalyi üdülőtulajdonosi fórumon hangzott el kérésként, javaslatként.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy az ott lakók október végéig is ott tartózkodhatnak és tavasszal is hamarabb kiköltöznek, ezért módosítják a szemétszállítás időtartamát. A bizottság egyhangúlag támogatta a beterjesztett rendelet-tervezet elfogadását.

**Kérdések, vélemények:**

Nagypál Sándor: Megkérdezi, hogy október 31. és május 1. között ki viszi el a szemetet a Körös-torokból? Lehet látni, hogy most is mennyi szemét van lent.

Bedő Tamás: Pont ezért kell módosítani a rendeletet. Alapvetően ez a főszezon a Körös-torokban. A továbbiakat az üzemeltetővel és a hulladékszállítással foglalkozó céggel egyeztetés alapján kerül megállapításra, de így legalább ennek a díját is meg fogják fizetni, tehát két negyedévet fizetnek, egy negyedév helyett. Ez volt a kompromisszumos javaslat.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő rendeletét alkotja meg:

22

**6/2020. (II. 21.) önkormányzati**

Önk/14-1/2020.

**R e n d e l e t**

Csongrád Városi Önkormányzat Képviselő-testülete megalkotja a **6/2020. (II. 21.)** önkormányzati rendeletét ***„A települési szilárdhulladékkal kapcsolatos közszolgáltatásról”*** szóló 11/2014. (VII. 16.) önkormányzati rendelet módosításáról.

Erről jegyzőkönyvi kivonaton értesítést kap:

1. Képviselő-testület tagjai
2. Bedő Tamás polgármester
3. Dr. Juhász László jegyző és általa:
4. érintettek

**4. Javaslat a vásárokról és a piacokról szóló 14/2016. (III.29.) önkormányzati rendelet módosítására**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy ez az előterjesztés arról szól, hogy a jövőben milyen pontok szerint működik a piac. Ez a rendelet szabályozza, hogy milyen állatot lehet bevinni a piac területére, vagy pl. a gépkocsinak mikor kell elhagyni a területet. A bizottság kéri, hogy ezt a rendeletet a változásokat tegyék közzé a tv-ben újságban, a médiában jelenjen meg, tudjanak róla a lakosok. Hasznos volna kifüggeszteni ezt a rendeletet a piac két bejáratánál és az mindig maradjon ott. A bizottság egyhangúlag elfogadásra javasolja a beterjesztett rendelet-tervezetet.

**Kérdések, vélemények:**

Nagypál Sándor: Ez nem a piac rendelethez tartozik, de a piac területén van egy bizonyos rész, amit egy vállalkozó használ. Megkérdezi, hogy milyen bérleti díjat fizet utána?

Bedő Tamás: Tudja, hogy mire gondol képviselő úr, de nem tudja a részleteket.

Laczkó Zsolt: Nem tudja elfogadni a rendeletet, mivel az árusítási díjakat is megemeli a város. Kb. 4 éve kérte azt, hogy az őstermelők és a viszonteladók legyenek megkülönböztetve. Véleménye szerint egy őstermelő nem érdemli meg azt, hogy meg legyenek emelve a díjak. A viszonteladó ki tudja termelni a díjemelést, de aki tényleg őstermelő az már nehezebben. Nem szeretné, hogy úgy járjanak, mint most, hogy megemelték a vendéglátó egységek közterület használati díja 40 %-al, a képviselő-testület rajta kívül megemelte a díjakat. Most azt látják, hogy bontják vissza a vendéglátó egységek előtt a kiülő helyeket. Abból a 40 % emelésből azt érték el, hogy kevesebb lesz most a bevétele a városnak.

23

Bedő Tamás: Az, hogy most különválasztják a hivatásos eladót, tehát a kereskedőt és az őstermelőt, nem tudja, hogy fizikailag hogyan lehet megoldani. Ha valaki egy-egy fajta terményt árul, az valószínű, hogy nem vált külön helyet, hanem béreli az asztalt, a nagyobb termelők és kereskedők egyértelműen helyváltással dolgoznak és ők is fizetik a magasabb összeget, mivel ez egész évre ki van fizetve. Nem tudja, hogy a díjazásban hogyan tudnak különbséget tenni. A vevő annyiban különbséget tud tenni, hogy az előállítás helyét és főleg, ha saját gazdaságban van, akkor azt feltünteti. Ilyenkor holtszezonban nem nagyon van kint a piacon őstermelő.

Máté Attila: A belvárosi árusító helyét a helypénzváltozás tekintetében érinti –e?

Bedő Tamás: A belvárosi árusító helyet nem érinti az emelés, mivel az nem a piac rendelet hatálya alá tartozik.

Bartókné Vincze Zsuzsanna: Táblázattal kapcsolatban megkérdezi, hogy a helypénz/ alkalmanként fizetendő bruttó díj x Ft/x folyóméter/ nap. Bérletnél ugyan ez. Ezt úgy értelmezi, hogy 240 Ft egy hónapra a táblázat szerint. Nem érti a táblázatot. 240/1,2 fm/hó.

Bedő Tamás: Ott nem 240 Ft/hó, mivel folyóméterre van ugyan úgy megállapítva. A napi díj, a folyóméter díj, az tiszta ügy. Az csak egy jog, de azt is mértékegységhez kell kötni.

Nagypál Sándor: Véleménye szerint ezek a díjemelések elfogadhatók. Nem hallotta a piacon, hogy szörnyülködnének ellene. Azt is el kell mondani, hogy azért lettek megemelve a díjak, mivel a wc után nem kell most már fizetni. Sajnos nagyon sokan az orvosi rendelőbe jártak wc-re, amivel kellemetlen helyzetbe hozták a rendelőintézetet is. Ezt a helypénzemelést a piacon árusitok elfogadják.

Bedő Tamás: Két éve nem volt emelés, ezért úgy gondolja, hogy ez egy elviselhető szintű emelés. Valóban egyes szolgáltatásokért nem kell fizetni, másrészről azt tervezik, hogy ha egy kis pénz összegyűlik, akkor a belső úthálózatot, ahol most murva van, azt szeretné mindenképpen megcsináltatni a város illetve az elektromos hálózatot.

*További kérdés, vélemény nem hangzott el.*

Bedő Tamás: Szavazásra bocsátja a beterjesztett rendelet-tervezetet.

A Képviselő-testület 8 igen, 1 szavazat és 0 tartózkodás mellett a következő rendeletét alkotja meg:

24

**7/2020. (II. 21.) önkormányzati**

Önk/34-1/2020.

**R e n d e l e t**

Csongrád Városi Önkormányzat Képviselő-testülete megalkotja a **7/2020. (II. 21.)** önkormányzati rendeletét ***„*a vásárokról és a piacokról”** szóló 14/2016. (III. 29.) önkormányzati rendelet módosításáról.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Juhász László jegyző és általa:
3. érintettek

**5. Javaslat a Csongrád Városi Önkormányzat Szervezeti és Működési Szabályzatáról szóló önkormányzat rendelet módosítására**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezet elfogadását.

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag elfogadásra javasolja a beterjesztett rendelet- tervezetet.

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja a beterjesztett rendelet-tervezetet.

Bedő Tamás: Szavazásra bocsátja a beterjesztett rendelet-tervezetet.

A Képviselő-testület egyhangúlag, vagyis 9 igen szavazattal a következő rendeletét alkotja meg:

**8/2020. (II. 21.) önkormányzati**

Önk/13-3/2020.

**R e n d e l e t**

Csongrád Városi Önkormányzat Képviselő-testülete megalkotja a **8/2020. (II. 21.)** önkormányzati rendeletét a ***„Csongrád Városi Önkormányzat Szervezeti és Működési Szabályzatáról*”** szóló 27/2019. (XI. 22.) önkormányzati rendelet módosításáról.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Juhász László jegyző és általa:
3. érintettek

25

**6. Javaslat a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 14/2015. (VI.19.) önkormányzati rendelet módosítására**

**Bizottsági vélemények:**

Dr. Somogyi Árpád az egészségügyi és szociális bizottság elnöke közli, hogy miután a költségek minden évben növekednek, a térítési díjakat is ennek megfelelően kell emelni. Az emelés mértéke nem akkora, hogy az befolyásolja az igénybe vevők számát. A bizottság egyhangúlag elfogadásra javasolja a rendelet-tervezetet.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja a rendelet tervezetet. Minden évben felül kell vizsgálni a térítési díjakat április 1-jéig. Évközben egyszer változtathatnak. Változás, hogy a korábbi években napra és hónapra is meg kellett állapítani a térítési díjat, a jövőben csak napra kell megállapítani. A 3-4 %-os áremelkedést nem tartja jelentősnek. Az idősek otthonában lakók egy főre jutó önköltsége 2,5 mFt/év, egy napra 8 eFt.

*További kérdés, vélemény nem hangzott el.*

Bedő Tamás szavazásra bocsátja a beterjesztett rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét.

**9/2020.(II. 21.)önkormányzati**

Szo/11-7/2020.

**R e n d e l e t**

Csongrád Városi Önkormányzat Képviselő-testülete megalkotta a **9/2020.(II.21.)**önkormányzati rendeletét **„a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról”** szóló 14/2015. (VI.19.)rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. a szociális és lakásügyi iroda

26

**7. Javaslat: „A települési támogatás megállapításának, kifizetésének, folyósításának, valamint felhasználásának ellenőrzéséről” szóló új önkormányzati rendelet megalkotására.**

Dr. Juhász László: Bizottsági vélemények alapján a rendelet-tervezet 7. § (3) bekezdésében az alábbi módosítást teszi: azon rendkívüli élethelyzetek esetében, amikor a bizottsági döntés késedelmes meghozatala a kérelmező vagy családja életét, testi épségét vagy egészségét veszélyezteti, vagy más súlyos elháríthatatlan kárral járna, a polgármester a bizottsági véleményének **kikérése nélkül, jövedelemvizsgálat nélkül, haladéktalanul dönthet a támogatás megállapításáról**.

A rendelet 17.§ (4) bekezdésében „az elhunyt halálát közlekedési baleset okozta” szövegrészből kéri törölni a „közlekedési” kifejezést.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy az elmúlt öt évben 14 módosítást tettek a rendeletben, ezért egy új rendeletet kell megalkotni, nagyrészt a korábbi tartalommal. Változás, hogy tűzifából 1 m3 helyett 1,5 m3-t adnak az arra jogosultaknak, valamint a lakbértámogatást egységesítették 2.000 Ft-ra. A Gyógyszerutalványra jogosultak körét bővítették, hogy több embert tudjanak támogatni, ezzel egy kicsit jobban segítve a rászorulókon. A bizottság egyhangúlag, 7 igen szavazattal támogatja az előterjesztést.

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag, 4 igen szavazattal támogatja a rendelet-tervezetet. Amikor 2015-ben megalkották az alaprendeletet, más feltételekkel bírt a város. Az eltelt időszakban egyrészt a törvényi változások, másrészt az iparűzési adóerőképességük elérte azt a határt, amikor már nem voltak jogosultak állami támogatásra bizonyos szociális támogatások terén, így kellett alkotni egy olyan rendeletet, ami alapján a város saját költségvetéséből, saját bevételeiből, az iparűzési adóból biztosít támogatást, amelynek mértéke 30 mFt körül van a tényleges igényeknek megfelelően. Véleménye szerint az iroda példa értékűen kezelte ezt a kérdést, és ahogyan képviselő-társa is elmondta, az adott helyzethez alkalmazkodva, védőoltásokat is megelőlegeztek, ami később központi költségvetési forrásokból vált ingyenessé a gyermekek számára. Jelenleg is tartalmaz a rendeletünk egy olyan védőoltást, amit remélhetőleg nem sokára központilag finanszíroznak és akkor a folytonosság is biztosítva lesz külön támogatás nélkül. Mindig vannak új kihívások, feladatok, amelyre reagálnak és úgy gondolja, hogy a jövőben is ezt kell tenni.

Bedő Tamás szavazásra bocsátja a módosított rendelet-tervezetet.

A Képviselő-testület egyhangúlag, 9 igen szavazattal megalkotja következő rendeletét.

27

**10/2020.(II. 21.)önkormányzati**

Szo/11-7/2020.

**R e n d e l e t**

Csongrád Városi Önkormányzat Képviselő-testülete megalkotta a **10/2020.(II.21.)**önkormányzati rendeletét „**a települési támogatás megállapításának, kifizetésének, folyósításának, valamint felhasználásának ellenőrzéséről”.**

Erről jegyzőkönyvi kivonaton értesítést kap:

1. a képviselő-testület tagjai
2. a szociális és lakásügyi iroda

**8. A Polgármesteri Hivatal Szervezeti és Működési Szabályzatának módosítása**

Bedő Tamás polgármester: Lényeges változás a korábbiakhoz képest, hogy a hivatalban a szociális és lakásügyi csoport iroda lesz, illetve néhány csoport megszűnik.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag támogatja az előterjesztést. Március 1-jétől a hivatalhoz kerülnek át anyakönyvi és szociális ügyek a Járási Hivataltól, valamint elkerül az építésügyi hatósági hatáskör a hódmezővásárhelyi Kormányhivatalhoz. A városvezetés próbált abban intézkedni, hogy heti néhány órában lehessen helyben intézni az építéshatósági ügyeket.

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag elfogadásra javasolja az előterjesztést.

Dr. Somogyi Árpád az egészségügyi és szociális bizottság elnöke közli, hogy a bizottság egyhangúlag támogatja az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**16/2020. (II. 21.)önkormányzati**

Önk/40-1/2020.

H a t á r o z a t

Csongrád Városi Önkormányzat Képviselő-testülete megtárgyalta „*A Polgármesteri Hivatal Szervezeti és Működési Szabályzatának módosítása”* tárgyú előterjesztést és a szabályzatot egységes szerkezetben 2020. március 1. napjával elfogadja.

Határidő: 2020. március 1.

Felelős**:** Dr. Juhász László jegyző

28

Erről jegyzőkönyvi kivonaton értesítést kap:

1. Képviselő-testület tagjai
2. Dr. Kádár Judit aljegyző

**9. A Csongrádi Információs Központ Csemegi Károly Könyvtár és Tari László Múzeum 2019. évről szóló szakmai beszámolója, valamint 2020. évi munkaterve**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondta, hogy a bizottság megtárgyalta az előterjesztést, mely évről évre visszatérő anyag, csak formailag változott némileg. Az igazgató úr arról adott tájékoztatást, hogy azért ilyen részletes és számszaki adatokkal megtűzdelt az anyag, mert egy központi séma szerint kellett a beszámolót és a munkatervet elkészíteni. A Múzeumnál ilyen kötöttségek nincsenek. A bizottság a múzeumi résszel foglalkozott részletesebben a marketing témakörben. Legfőbb látnivalóink lehetnének a Baba Múzeum, a Tari László Múzeum és a Gyökér utcai Múzeum, amit szintén nagyon szép számmal látogatnak. Ennek kapcsán merült fel, hogy talán nem is kellene nagy változtatásokat és anyagi beruházást tenni, érdemes lenne azon elgondolkodni, hogy a város honlapjának a felépítése jó-e így, ahogyan van. Ha elutaznak valahová, nem az fog érdekelni senkit sem, hogy mikor ülésezik a testület, vagy az, hogy megalakult az óriásnyúl tenyésztők egyesülete, mert a városi honlapon napokig ez volt a vezető hír, hanem azt szeretné látni, hogy mit tud megnézni. Foglalkozni kellene vele, hogy más felépítésű legyen a honlapunk.

Együttműködést kezdeményeztek a tankerülettel az ügyben, hogy együttműködési megállapodást kellene kötni a tankerület és múzeum között, hogy a helyi iskolások ingyen látogathassák a helyi múzeum kiállításait. Egy kis múzeum pedagógiával fűszerezve, a gyerekek is jó marketing eszközként szolgálhatnának arra, hogy a szülők is értesülhessenek róla, hogy milyen időszaki kiállítások vannak, mi van a Baba Múzeumban, mit lehet egyáltalán látni Csongrádon. Ezen keresztül is tudnánk kifelé nyitni. Ez a megállapodás mindig elakadt a tankerületnél, ezért kéri, hogy ha majd a tankerület beszámolóját tárgyalják, térjenek rá vissza, miért nem kötötték meg ezt a megállapodást. A bizottság a könyvtár és múzeum beszámolóját, munkatervét 3 igen szavazattal, egyhangúlag elfogadni javasolja.

Murányi László a városgazdasági, ügyrendi és- összeférhetetlenségi bizottság elnöke közli, hogy a bizottság egyhangúlag támogatja az előterjesztést. Meglátása szerint kellene egy olyan ember, aki a honlappal kapcsolatos dolgokban nagyon otthon van és meg tudná csinálni, hogy minden, ami nagyon fontos, ott legyen a honlapon. Próbálják „eladni” a várost, mert nagyon „őrzik” a kincseiket, nem tudnak tized részéről sem az emberek. Több évtizede mondja, hogy van egy csodálatos gyűjteménye a Széchenyi Iskolának, ami teljesen öncélúvá vált, be van zárva.

29

Már régen meg kellett volna szervezni, hogy a nyári időszakra hozzák ki az iskolából, tegyék közkinccsé és őszre menjen vissza, maradjon ott tanítási céllal. A Körös-torokban itt üdülő emberek esős időben, vagy időtöltésként elmehetnének a múzeumokba és megnézhetné többek között ezt a néprajzi gyűjteményt is, ami rendszerezett, együtt bemutatható.

**Vélemények**:

Gyovai Zsolt: A Babamúzeumnak korábban az önkormányzat biztosította a helyiséget, felújította és a kiállítás rendelkezésére bocsátotta. A foglalkoztató helyiség még nem készült el, az anyagból kiderül, hogy arra nagy szüksége lenne az intézménynek, hogy a foglalkoztatás, az interaktív felületek el tudnának indulni és jó lenne, ha ennek finanszírozására tudnának találni valamilyen pályázati lehetőséget. Azt szeretné kérni az intézmény részéről, hogy az adományozó személyével törődjenek egy kicsit többet.

Bedő Tamás: A Kubinyi program keretében, kiállító terek fejlesztésére volt kiírva pályázat, ami nem nyert. Utána fognak nézni más pályázati lehetőségeknek.

Bedő Tamás szavazásra bocsátja a beszámolót és munkatervet.

A Képviselő-testület egyhangúlag, 9 igen szavazattal a következő határozatot hozza:

**17/2020. (II. 20.)önkormányzati**

Ref/20-1/2020.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a Csongrádi Információs Központ Csemegi Károly Könyvtár és Tari László Múzeum 2019. évről szóló szakmai beszámolóját, valamint 2020. évi munkatervét.

Kéri, hogy a Kulturális Koncepció, valamint az Ifjúságpolitikai Koncepció Intézkedési Tervében megfogalmazott célokat, feladatokat építse be az intézmény munkájába, a település lakosságának igényeihez igazodva bővítse tovább a kulturálódási-és szabadidős tevékenységek számát.

Határidő: folyamatos

Felelős: Illés Péter igazgató

Erről jegyzőkönyvi kivonaton értesítést kap:

1. Képviselő-testület tagjai

2. Szepesi Dóra kulturális referens

3. a Csongrádi Információs Központ Csemegi Károly Könyvtár és Tari László Múzeum

30

**10. Javaslat óvodai beíratások időpontjára a 2020/2021-es nevelési évet érintően**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag, 3 igen szavazattal elfogadni javasolja az előterjesztést. Tájékoztatást kaptak az igazgató asszonytól a Fő utcai óvoda várható felújításával kapcsolatban a költözködésről. Igyekeznek minden csoportot úgy elhelyezni, hogy az - a testvér, szülő és mindenki érdekét figyelembe véve - minél zökkenőmentesebben történjen.

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag támogatta az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**18/2020. (II. 20.)önkormányzati**

Ref/6-3/2020.

H a t á r o z a t

Csongrád Városi Önkormányzat Képviselő-testülete megtárgyalta a *„Javaslat óvodai beíratások időpontjára a 2020/2021-es nevelési évet érintően”*című előterjesztést, és az alábbi döntést hozza:

1. A Képviselő-testület a Csongrádi Óvodák Igazgatósága óvodai beiratkozását az alábbi időpontokra tűzi ki:

Csongrád: 2020. április 27-28. (hétfő, kedd) 7.00-17.00 óra között.

Csongrád-Bokros: 2020. április 29. (szerda) 8.00-16.00 óra között.

1. A Képviselő-testület felkéri a jegyzőt, hogy a beiratkozással kapcsolatos jogszabály szerinti tartalmú hirdetmény közzétételéről gondoskodjon.

Felelős: Dr. Juhász László jegyző

Határidő: 2020. március 22.

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor, alpolgármester és általa:
3. az érintettek

31

**11. Csongrád városi ifjúsági intézkedési terv megvalósulásának tájékoztatója**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, a bizottság megtárgyalta és egyhangúlag támogatja a tájékoztatót. Az intézkedési terv a meg nem valósult programokat emelte át a tervek közé. Alapvetően ugyanaz a felépítése, mint az elmúlt évben. Bízik benne, hogy a diákönkormányzat tagjainak kreativitásától és anyagi lehetőségétől függően nem mindig ugyanezen séma szerint fog elkészülni az intézkedési terv. Változatlanul probléma a diákönkormányzat számára a helyhiány, amit remélhetőleg tudnak orvosolni.

Dr. Somogyi Árpád az egészségügyi és szociális bizottság elnöke közli, hogy a bizottság egyhangúlag támogatja az előterjesztést. Számára az a nagy kérdés, hogyan tudnák megszólítani a fiatalokat, hogyan tudnák bevonni a város életébe úgy, hogy adott esetben az ötleteik megvalósuljanak. Hosszan vitatkoztak azon, hogyan tudnának generációs különbségeket áthidalni, hogyan tudnák felkelteni a figyelmüket arra, hogy a jövőt Ők jelentik. Nagyon szívesen látná bizottsági ülésen is, hogy ha valaki a szakterületük iránt érdeklődést mutat, ott lenne és az ő szemszögéből is látnák saját városukat és ezek a gondolatok akár a döntésig is eljuthatnának. Teljesen jó ötletnek tartja, hogy a Polgármesteri Hivatalban adjanak helyt a diákönkormányzat számára, nyissák ki a fiataloknak az épületet, és ez nekik legyen ugyanolyan hely, mint bármi a városban. Maga a díszterem is egy kicsit misztikus terület a gyerekek számára. Maradandó élményt jelenthet, ha felülhetnek a polgármesteri székbe. Nem lehet tudni, mi az, ami egy életre kiható, meghatározó élményt ad, és az egész életére kihatással lesz. Amellett, hogy adnának egy helyet, próbálják meg természetes közeggé tenni az önkormányzatot és a polgármesteri hivatalt a fiatalok számára, mert nagyon sokat lehet tőlük tanulni, teljesen másként gondolkodnak bizonyos problémákról, feladatokról. Az életnek az a rendje, hogy a jövőjüket ők építik fel. Ráadásul, ha kialakul egy kapcsolat, a későbbiek során, az iskoláik elvégzése után nagyobb valószínűséggel maradnak a városban, ami szintén nagyon fontos része az ifjúságnak. A kapcsolatot kell velük kialakítani a valóságban. Jöjjenek be, mondják el a véleményüket, kapjanak szót.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést. Kifejti, hogy nagy szerepe van a szülőknek abban, hogy a gyermekük megfelelő neveltetést kapjon és nem az iskola feladata ez elsősorban.

Korábban kérte, hogy az osztályfőnökök egy évben egyszer tartsanak az osztályuknak egy olyan órát, ahol Csongrád és Bokros történelméről, nevezetességeiről, ismert személyekről tartanak előadást. Eleget tettek ennek?

32

**Kérdések, Vélemények:**

Nagypál Sándor: A 2020. évi tervek között szerepel az ifjúsági klub állandó helyének keresése, kialakítása. Van egy ifjúsági házunk, igaz másra használjuk, de a klubhelyiséget keressük, hol lehetne kialakítani. Hány fiatal megy oda be a testnevelési órán kívül? Senki sem látogatja ezt a helyet, de nem ez a lényeg, sportszálló és működik.

Dr. Somogyi Árpád: Amikor egyeztetni fognak az iskolákkal, fel kellene vetni, hogy tanítási időn kívül nyissák ki a tornatermeket, mert délutánonként nagyrésze szabad, fűtik, akkor próbálják meg a sportolásra vágyóknak azt biztosítani. Régen is volt erre lehetőség, közösségformáló szerepe is van.

Bedő Tamás úgy gondolja, hogy az itt elhangzottak beépítésre kerülhetnek a koncepcióba, lehet aktualizálni és lehet intézkedési terv. Egyetért azzal, hogy nyissák meg tereiket. Volt itt egy osztály, ahol pozitív volt a tapasztalat, mert van egy réteg a fiatalok között, akiket érdekel, ami a városban történik. A maguk részéről felajánlja, hogy akár rendkívüli osztályfőnöki óra keretében bármelyik osztályt vendégül látják a hivatalban és vitát is nyithatnak róla, hogyan lehetne jobban és másként. Ezzel a megkereséssel főként a középiskolák felé élnek.

Szavazásra bocsátja a beterjesztett határozati javaslatot.

A Képviselő-testület egyhangúlag, 9 igen szavazattal a következő határozatot hozza:

**19/2020. (II. 20.)önkormányzati**

Önk/42-1/2020.

H a t á r o z a t

Csongrád Városi Önkormányzat Képviselő-testülete megtárgyalta a *„Csongrád város ifjúsági intézkedési terv megvalósulásának tájékoztatója”* című előterjesztést és a következő határozatot hozza:

1. A Képviselő-testület elfogadja Csongrád város ifjúsági intézkedési terv megvalósulásának tájékoztatóját.

2. A Képviselő-testület felkéri a Polgármestert, hogy 2022. február 28-ig vizsgálja felül az intézkedési tervet és a szükséges kiegészítésekkel, az ifjúsági koncepcióhoz igazítva terjessze a Képviselő-testület elé.

Határidő: a képviselő-testület 2022. februári ülése

Felelős: Bedő Tamás polgármester

A határozatról jegyzőkönyvi kivonaton értesítést kap:

1. a képviselő-testület tagjai,
2. Gazdálkodási Iroda,
3. az érintett intézmények, szervezetek

33

**12. Tájékoztató a Közművelődési Kerekasztal megalakulásáról**

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag támogatja az előterjesztést. Nem az önkormányzat által létrehozott civilszerveződésről van szó, hanem élve a törvényi lehetőséggel első körben 11 szervezet jelezte szándékát, hogy csatlakozni kíván a közművelődési kerekasztalhoz. A 30 napos közzététel után további 5 szervezet jelezte a csatlakozási szándékát, így 16 szervezettel alakult meg a Közművelődési Kerekasztal. Bizottsági kérésre megkapták az alapítóknak a névsorát, további tagok is csatlakozhatnak a munkához. A közművelődési kerekasztal feladata, hogy a város közművelődési feladatait segíti, tanácsaival, ötleteivel, javaslataival, véleményével. Nagyon sajnálja, hogy a képviselők nem érdeklődtek a kerekasztal munkája iránt. Jelzi, a művelődési bizottság tagjai nem kaptak meghívót a megalakulásról.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést. A Közművelődési Kerekasztal tagjai Dr. Hörömpöliné Víkor Katalint választották meg elnöküknek és ezért jó kezekben lesz a munka. Úgy gondolja, nem meghívón múló dolog volt ez. Az utolsó pillanatban – érdeklődésére - tudta meg ő is, hogy mikor lesz az alakuló ülése a Kerekasztalnak.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**20/2020. (II. 20.)önkormányzati**

Ref/13-4/2020.

H a t á r o z a t

Csongrád Városi Önkormányzat Képviselő- testülete „Tájékoztató a Közművelődési Kerekasztal megalakulásáról” című előterjesztést megtárgyalta, és az alábbi döntést hozta:

1. A Képviselő-testület a megalakult Csongrádi Közművelődési Kerekasztal munkáját támogatja, annak működéséhez térítésmentesen hozzájárul.
2. A Képviselő-testület utasítja a jegyzőt, hogy a Közművelődési Kerekasztal működése érdekében a szükséges intézkedéseket tegye meg.

Határidő: folyamatos

Felelős: Dr. Juhász László jegyző

Erről jegyzőkönyvi kivonaton értesítést kap:

1. Képviselő-testület tagjai
2. Szepesi Dóra, kulturális referens és általa:
3. az érintettek

34

**13. A Csongrádi Települési Értéktár Bizottság tagjaira vonatkozó személyi döntés**

Bedő Tamás polgármester: A korábbi elnök, Martini János elhunyt, ezért az elnöki tisztség betöltésére Ujszászi Róbert numizmatikust javasolják.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottság egyhangúlag támogatja a határozati javaslatot. Nagy örömükre szolgált, hogy sikerült jó személyi javaslattal élni. Ujszászi Róbert személye, az ő helytörténeti kutatásai, kiadványai garancia arra, hogy Csongrádot a szívén viseli. Külön örül annak, hogy az elnöki posztra is az ő személye merült fel.

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag támogatja az előterjesztést. Mai hír, hogy Tiszakécskén értéktárral kapcsolatos országos versenyt rendeztek, amiről nem tudtak. A mai napon kezdődik Lakitelken az országos döntő. Sajnálja, hogy csongrádiak nincsenek jelen ezen a versenyen.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**21/2020. (II. 20.)önkormányzati**

Ref/21-1/2020.

H a t á r o z a t

Csongrád Városi Önkormányzat Képviselő-testülete megtárgyalta **„A Csongrádi Települési Értéktár Bizottság tagjaira vonatkozó személyi döntés”** című előterjesztést, és az alábbi döntést hozza:

A Képviselő-testület elismerését és köszönetét fejezi ki Martini János emlékének adózva, a Csongrádi Települési Értéktár Bizottságban végzett elhivatott, magas színvonalú munkájáért.

A Képviselő-testület a Csongrádi Települési Értéktár Bizottság elnökének Ujszászi Róbert numizmatikus – főmuzeológust választja meg.

Határidő: azonnal

Felelős: Bedő Tamás, polgármester

Erről jegyzőkönyvi kivonaton értesítést kap:

1. Képviselő-testület tagjai
2. Szepesi Dóra, kulturális referens és általa:
3. az érintettek

35

**14. Hozzájárulás a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 3/2017. (II.28.) önkormányzati rendelet módosításáról szóló …/2020. (II. …) Csanytelek Község Önkormányzata Képviselő-testülete általi önkormányzati rendelet megalkotásához**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

Dr. Somogyi Árpád az egészségügyi és szociális bizottság elnöke közli, hogy a bizottság egyhangúlag elfogadásra javasolja az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**22/2020. (II. 20.)önkormányzati**

Szo/11-9/2020.

H a t á r o z a t

1. Csongrád Városi Önkormányzat Képviselő-testülete tárgyi előterjesztést megtárgyalta és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában foglaltak, továbbá a jogalkotásról szóló 2010. évi CXXX. törvény 5. § (1a) bekezdésében rögzített szabályok betartásával, az Alsó- Tisza-menti Önkormányzati Társulás Társulási Megállapodása V. Fejezete 11. pontja szerint eljárva

**h o z z á j á r u l**

ezen határozathoz 1-8. mellékletként csatolt formában és tartalommal tárgyi önkormányzati rendelet székhely település Képviselő-testülete általi megalkotásához.

1. Csongrád Városi Önkormányzat Képviselő-testülete javasolja a tárgyi előterjesztés Alsó- Tisza-menti Önkormányzati Társulás Társulási Tanácsa általi változtatás nélküli e l f o g a d á s á t, a tárgyi rendelet 2020. április 01. napján történő hatályba léptetését.

Erről jegyzőkönyvi kivonaton értesítést kap:

1. Jegyzői Iroda Szociális és Lakásügyi Csoport és általa:
2. Kató Pálné Csanyteleki Polgármesteri Hivatal Vezetője, Feladatellátó, Törvényességi Felelős

36

**15. Alsó- Tisza-menti Önkormányzati Társulás Társulási Megállapodása 9. megállapodása 9. módosítására javaslat**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

Dr. Somogyi Árpád az egészségügyi és szociális bizottság elnöke közli, hogy a bizottság egyhangúlag elfogadásra javasolja az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**23/2020. (II. 20.) önkormányzati**

Szo/125-3/2020.

**H a t á r o z a t**

Csongrád Városi Önkormányzat Képviselő-testülete megtárgyalta – a Társulás többi Tagönkormányzata minősített többségi szavazattal hozott előzetes, támogató véleményének figyelembevételével – a tárgyi előterjesztésben, az ahhoz 1. mellékletként csatolt a Társulás létesítő okirata, a Társulás Társulási Megállapodása 9. módosításáról szóló, egységes szerkezetbe foglalt dokumentumában foglaltakat és az alábbi döntést hozta:

1. A Képviselő-testület az Alsó- Tisza-menti Önkormányzati Tárulás Társulási Megállapodását **létesítő okiratát** - az államháztartásról szóló törvény végrehajtásáról szóló 368/2011. (XII. 31.) Korm. rendelet 167/A. § (4) bekezdés 8. és 13. pontja, továbbá a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 2. § (1) bekezdése és a 9. § rendelkezéseinek megfelelve – elfogadta és *változtatás nélküli jóváhagyására tesz javaslatot a döntéshozó számára.*
2. A Képviselő-testület egyetért a Társulás Társulási Megállapítása 9. módosítása egységes szerkezetbe foglalt, e határozathoz 1. mellékletként csatolt dokumentuma Magyar Államkincstár Csongrád Megyei Igazgatóságához papír formátumban való beterjesztését, a Társulási Megállapodásba foglalt változások bejelentését és törzskönyvi nyilvántartáson való átvezettetését az Ávr. 167/C. § (5) bekezdésében rögzítettek szerint eljárva.
3. A Képviselő-testület felhatalmazza a polgármestert a tárgyi Társulási Megállapodás nevében történő aláírására és a további szükséges intézkedések megtételére.

37

Végrehajtás határideje: azonnal és folyamatos

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Erről jegyzőkönyvi kivonaton értesítést kap:

1. Jegyzői Iroda Szociális és Lakásügyi Csoport és általa:
2. Kató Pálné Csanyteleki Polgármesteri Hivatal Vezetője, Feladatellátó, Törvényességi Felelős

**16. Az Alsó- Tisza-menti Önkormányzati Társulás Szervezeti és Működési szabályzata 4. módosításának jóváhagyása**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

Dr. Somogyi Árpád az egészségügyi és szociális bizottság elnöke közli, hogy a bizottság egyhangúlag elfogadásra javasolja az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**24/2020. (II. 20.) önkormányzati**

Szo/125-4/2020

**H a t á r o z a t**

Csongrád Városi Önkormányzat Képviselő-testülete megtárgyalta az „*Alsó- Tisza-menti Önkormányzati Társulás Szervezeti és Működési Szabályzata 4. módosításának jóváhagyása*” tárgyi előterjesztést és az abban foglaltakat, és az előzetesen, minősített többséggel hozott véleményét az alábbi határozatba foglalja:

A Képviselő-testület *az Alsó- Tisza-menti Önkormányzati Társulás Szervezeti és Működési Szabályzata 4. módosítása* tárgyában benyújtott előterjesztést és a határozathoz 1. mellékletként csatolt Szervezeti és Működési Szabályzatot változtatás nélkül jóváhagyja és javasolja annak a Társulás Társulási Tanácsa általi változtatás nélküli elfogadását.

Erről jegyzőkönyvi kivonaton értesítést kap:

1. Jegyzői Iroda Szociális és Lakásügyi Csoport és általa:
2. Kató Pálné Csanyteleki Polgármesteri Hivatal Vezetője, Feladatellátó, Törvényességi Felelős

38

**17. Bedő Tamás polgármester és Gyovai Gáspár alpolgármester 2020. évi szabadság ütemtervének elfogadása**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag, 7 igen szavazattal elfogadta az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület egyhangúlag, 10 igen szavazattal a következő határozatot hozza:

**25/2020. (II. 20.) önkormányzati**

Önk/39-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta a „Bedő Tamás polgármester és Gyovai Gáspár alpolgármester 2020. évi szabadság ütemtervének elfogadása” tárgyú előterjesztést és az alábbi döntést hozza:

A Képviselő-testület Bedő Tamás főállású polgármester 2020. évi szabadság ütemtervét az alábbiak szerint fogadja el:

Január 6-7. 2 nap

Február 4., 6-7., 14-17., 28. 6 nap

Március 13., 20., 31. 3 nap

Április 1-6., 17-20. 6 nap

Május 7-8., 29. 3 nap

Június 2-3., 15-16., 29-30. 6 nap

Július 20-27. 6 nap

Augusztus 13-14., 28., 31. 4 nap

Szeptember 1-11., 22. 10 nap

Október 5-9. 5 nap

November 9-11. 3 nap

December 28-31. 4 nap

**Összesen: 58 nap**

A Képviselő-testület Gyovai Gáspár alpolgármester 2020. évi szabadság ütemtervét az alábbiak szerint fogadja el:

Január 31. 1 nap

Február 3., 13., 24. 3 nap

Március 5-6., 25-26. 4 nap

Május 11-12., 25-26. 4 nap

Június 15-26. 10 nap

Július 6-7., 20-21. 4 nap

Augusztus 10-11., 2 nap

Szeptember 14-18., 24-30. 10 nap

Október 8-12. 3 nap

November 5., 1 nap

December 28-29., 2 nap

**Összesen: 44 nap**

39

Erről jegyzőkönyvi kivonaton értesítést kap:

1. a képviselő-testület tagjai
2. Jegyzői Iroda

**18. Együttműködési megállapodás jóváhagyása a fedett sportuszoda építésére vonatkozóan**

Bedő Tamás polgármester: Többször utaltak rá a költségvetés vitájánál, hogy az egy vezérsík lesz a későbbiekben, hogy kinek, mi lesz a feladata, miért felel annak érdekében, hogy a beruházás sikeresen lebonyolódjon, hiszen vannak olyan dolgok, amelyet az önkormányzat már csak a rendszer sajátossága miatt sem tud elvégezni. Ebben a támogatott vízilabda egyesület a fő eljáró. Véleménye szerint egy kölcsönösen kialakított megállapodás került a testület elé.

Versegi Zoltán: Bizottsági ülésen volt róla szó, hogy esetleg a megállapodást kiegészítik, nem tudja, ez ügyben történt-e valami.

Bedő Tamás: Nem, mert a Ptk. szabályozza azt a pontot, nem kell külön beleírni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést. Egy nagyon fontos városi eseményről van szó. A fedett uszoda megépítésére vonatkozóan készül egy megállapodás. Két külön forrásról van szó: az egyik a TAO, amely az eredeti pályázathoz képest ma már kevés. Az egyesület elnöke, Versegi Zoltán és Polgármester úr többször utazott Budapestre annak érdekében, hogy bővítsék a pénzügyi lehetőségeket, hiszen látják, hogy ezek az összegek nem elegendőek. Az eredetileg elnyert támogatás 453 mFt volt, viszont lényegesen több pénzre van szükség. Most kaptak lehetőséget a keret növelésére, de úgy, hogy közben az önkormányzat egy jelentős összeget vállal önrészként, amely meghaladja a 200 mFt-ot. Az ez évi költségvetésben 80 mFt-ot terveztek erre a célra. Ezt a bizonyos gondolt önrészt fogják tudni csökkenteni. A várost érintő nagy összegről van szó, miközben ez egy várost érintő nagy esemény is, amikor megépül egy fedett uszoda a gyerekeknek. Ez is hozzájárul ahhoz, hogy egy család a városba költözik, vagy itt marad.

Bedő Tamás: Nem kell külön szabályozni, ha az egyik fél kiszáll a megállapodásból, mert akkor alapból nem jön létre a létesítmény. Azt próbálták rögzíteni, kinek, milyen feladatai vannak, hogy ez összejöjjön (tervek átnézése, TAO keret megemelésének kérvényezése, az építési engedély megújításának kérdése, az önrész biztosítása). Nagyon sok apró buktató van a TAO finanszírozási rendszerben, amivel folyamatosan fognak találkozni. Ezeket meg kell előlegezni, bonyolultabb pénzügyi manővert igényel. Fontos, hogy minél több TAO támogatást tudjon összeszedni az egyesület, mert annyival csökken az önkormányzat önrésze.

40

Nagypál Sándor: Nincs az uszodafejlesztés ellen, de a megállapodás 3.4. pontját javasolta módosítani a bizottsági ülésen. Kéri, hogy legfeljebb 30 %-ot vállaljon önrészként az önkormányzat. Az elnök úrtól már egymilliárd forintos beruházás is elhangzott. Tavaly napirend előtt a sportvezetők szót kértek, és elmondták, hogy sok tízmillió forintjuk van már a beruházásban. Nem látja a fürdőben, hogy valami történt volna. Ki fizeti meg az esetleges kártérítést? Nehogy az önkormányzat szoruljon alá sok millióval.

Bedő Tamás: Ez a TAO szabályozás alapja és a következő pont az, hogy vállalja az egyesület azt, hogy megemelteti a TAO gyűjtés keretét, hogy a 30 % csökkenjen. A TAO szabályozás szerint 30-70 %. Itt feltételezzük, hogy olyan ajánlatok jönnek be, amelyre a TAO és az önerő elég lesz.

Nagypál Sándor: A TAO nincs megemlítve az anyagban.

Bedő Tamás: Meg van említve, hiszen elkülönített számlán áll rendelkezésre. Nem javasolja a megállapodás módosítását. A Képviselő úr módosító javaslatát, miszerint kerüljön ki a megállapodásból, hogy legfeljebb 30 %-ot biztosít az önkormányzat, szavazásra bocsátja. Ha ezt kiveszik belőle, pont az ellenkező hatást érik el.

A Képviselő-testület 1 igen, 8 nem és 1 tartózkodás mellett nem támogatja a módosítást.

Bedő Tamás szavazásra bocsátja az eredeti előterjesztést.

A Képviselő-testület 10 igen, 0 nem és 0 tartózkodás mellett a következő határozatot hozza:

**26/2020. (II. 20.) önkormányzati**

Fjl/98-1/2020.

**H a t á r o z a t**

Csongrád Városi Önkormányzat Képviselő-testülete megtárgyalta az *„Együttműködési megállapodás jóváhagyása a fedett sportuszoda építésére vonatkozóan”* tárgyú előterjesztést és az alábbi döntést hozza:

1. A Képviselő-testület a fedett sportuszoda építésére vonatkozó együttműködési megállapodást jóváhagyja.
2. Felhatalmazza a polgármestert az együttműködési megállapodás aláírására.

Határidő: folyamatos

Felelős: Bedő Tamás polgármester

Erről értesítést kapnak:

1. Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

41

**19. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül Utalvány Szabályzat módosítására**

Bedő Tamás polgármester: Az anyag leírja, hogy a képzésben résztvevők egyik csoportjánál – Kisréti Otthon lakói - ez a kifizetési mód nem alkalmazható.

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a képzésben részt vesznek olyan emberek is, akik jogilag nem tehetik azt meg, hogy pénzeszközökkel bánjanak, ezért a pályázati szabályzatot úgy módosítják, hogy ezek az emberek ilyen értékben kapjanak természetbeni juttatást. A bizottság egyhangúlag támogatja az előterjesztést.

Bedő Tamás szavazásra bocsátja a beterjesztett határozati javaslatot.

A Képviselő-testület 10 igen, 0 nem és 0 tartózkodás mellett a következő határozatot hozza:

**27/2020. (II. 20.) önkormányzati**

Fjl/95-1/2020

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, Utalvány Szabályzat módosítására” című előterjesztést és az alábbi döntést hozza:

1. A Képviselő-testület az előterjesztésben megfogalmazott módosítási indokokkal egyetért és a módosított az Utalvány Szabályzatot elfogadja.

2. A Képviselő-testület felhatalmazza a Polgármestert, hogy az Utalvány Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Harangozóné Pálnok Orsolya

42

**20. Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül „Képzésben résztvevők részére nyújtott pénzbeli juttatások szabályzata” módosítására**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a képzésben vannak olyan résztvevők, akik nem rendelkeznek bankszámlaszámmal, ezért a szabályzat módosításával lehetőség lesz a készpénzes kifizetésre is.

Bedő Tamás szavazásra bocsátja a beterjesztett határozati javaslatot.

A Képviselő-testület 10 igen, 0 nem és 0 tartózkodás mellett a következő határozatot hozza:

**28/2020. (II. 20.) önkormányzati**

Fjl/96-1/2020

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat a Tisza-menti virágzás elnevezésű, az EFOP 3.9.2-16-2017-00005 kódszámú projekt keretein belül” Képzésben résztvevők részére nyújtott pénzbeli juttatások szabályzata” módosítása ” című előterjesztést és az alábbi döntést hozza:

1. A Képviselő-testület a „Tisza – menti virágzás” Képzésben résztvevők részére nyújtott pénzbeli juttatások Szabályzatának módosításával egytért a Szabályzatmódosítást elfogadja.

2. A Képviselő – testület felhatalmazza a Polgármestert, hogy a Szabályzatban foglaltak szerint eljárjon.

Határidő: azonnali

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Harangozóné Pálnok Orsolya

**21. Tájékoztatás a lejárt határidejű határozatok végrehajtásáról**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

43

Bedő Tamás szavazásra bocsátja a beterjesztett határozati javaslatot.

A Képviselő-testület 10 igen, 0 nem és 0 tartózkodás mellett a következő határozatot hozza:

**29/2020. (II. 20.) önkormányzati**

Önk/11-3/2020.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2020. január 22-ei*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Az eddig elhangzottakat a 2257. számú hangszalag B. oldala a 001-től végig, az 1. számú hangszalag A. oldala a 001-124. szám alatt tartalmazza.

**Képviselők interpellációi:**

Dr. Somogyi Árpád:

* Az ipari parkban dolgozók kérik, hogy az Attila u. és a Rév I. utca között épüljön járda, mert a gyalogosan közlekedőknek ki kell menni az útra, ami balesetveszélyes.

Murányi László:

* Már többször interpellált a két Alsóvárosi kamera kihelyezése ügyében. Tudomása szerint megvannak, ki is lettek fizetve, nem a város a kivitelező. Kinek kellene intéznie?

Laczkó Zsolt:

* 2018. decemberében kérte a csongrádi ivóvíz minőségének ellenőrzését, 2019. augusztusában kapott róla egy szakvéleményt, amiből neki kellett volna kiértelmezni, hogy mennyi a megengedett vastartalom. Ismételten kér egy pontosabb eredményt.
* A Körös-toroki üdülőterületet jelző táblákkal kapcsolatban már egyeztetett a polgármester úrral, aki elmondta, hogy az egy háromdimenziós tábla, a háromszög csúcsa jelzi, hogy merre kell menni a Körös-torokba. Véleménye szerint félrevezetők ezek a táblát, miattuk el lehet tévedni. Az egyik a Szentesi úton a Mezőgazdasági Szakiskolánál van baloldalon kirakva, ami azt mutatja, hogy menjen a Kereszt utcába, ott megtalálja a Körös-torkot, a másik a Vasút utcán mutatja, hogy a Fő utca felé haladva át kellene menni a zöldségesen, a harmadik a Kozmutza Flóra Iskolánál van, ami a Szőlőhegyi utcára irányít.

44

* A Zsinór u. 40. szám előtt – Közúthoz tartozik – van egy hatalmas kátyú, ami ott van már vagy 20 éve.
* Van egy vasúti átjáró, - erről már egyeztetett a Jegyző úrral - ahol egy napelemet kellene megjavítani, vagy kicserélni.

Gyovai Zsolt:

* A lakosság köszönetét fejezi ki a Városellátó Intézménynek azért, hogy a Fő utcán padokat helyezett ki és a Dózsa Gy. téri parkban megnyesték a bokrokat, ami ettől sokkal rendezettebb, áttekinthetőbb lett.

Máté Attila:

* Kátyúzási munkálatokat kér az Ék u. 7. sz. előtt, és a Galamb utcában, ahol rendszeresen kikátyúsodik egy foltban az út.
* Belvízelvezető árok fut a Kerekárok mellett a házsor alatt, téglalapos megoldással kirakott árok, melynek az átnézését, javítását kéri, mert sok helyen már nem folyik el a víz.

Máté Attila:

* Murányi képviselő társa és a bökényi képviselő társa által felvetődött az elmúlt ülésen a kanapék és egyéb dolgok kukák mellé történő kihelyezése. Előfordult-e, hogy megnézik a kamerákon, hogy kik helyezték oda, mert van olyan kuka, ami közvetlenül a kamera mellett van. Nem a szolgáltató feladata ezeket a dolgokat elszállítani.
* A fő-kertész asszonytól kér javaslatot arra vonatkozóan, hogy a Fő utcán az Iskola utcától kezdődően a kerékpárút és a járda közötti terület hogyan lehetne zöldebb, virágosabb. Tudja, hogy korábban próbálkoztak füvesítéssel, de az nem bírta az árnyékot.
* A tegnapi napon a polgármester úrral egyeztettek róla, hogy a körzetében a többször kért Könyök utcának és Szent György utcának az aszfaltozását kéri. Tájékoztatja a lakosságot, hogy ez egy tervezet, ez nem azt jelenti, hogy azonnal neki fognak kezdeni. Ennek a pályázatnak még nyernie kell. A körzetét érintően ezt a két utcát szeretné szerepeltetni ebben a tervezetben.
* A Gr. Andrássy Gy. utcán terveznek-e olyan fanyesési munkálatot, ami egységesebbé teszi az utcaképet. Sok helyen egyéni kérésekre vissza nyesették a meglévő hársfákat. Kérdezi a lakosság, hogy ez más részen is egységesen, a város által felvállalt fanyesési munkálatokkal folyhat-e, vagy mindenki egyénenként intézze, de akkor nem lesz egységes a kép. Meg kellene vizsgálni azokat a csörgő, kiszáradt fákat, amik benyúlnak az úttest fölé, hogy van-e még létjogosultságuk, esetleges kivágásuk után mivel lehetne pótolni.

45

Máté Attila:

Tájékoztatja a lakosságot, hogy a tegnapi napon körzetbejárást tartottak a rendőrséggel, intézménnyel, közterületfelügyelővel a Réti J. u. – Gr. Andrássy Gy. u. balesetveszélyes kereszteződésével kapcsolatban és arra az álláspontra jutottak, hogy mind a két oldalon ki lesz helyezve a Réti J. utcát megelőzően egy-egy megállni tilos tábla, amivel segítik a Réti J. utcába való balesetmentes bekanyarodását a kerékpárosoknak.

Egyeztetett a rendőrséggel és az intézménnyel, az útkezelővel, hogy azok a régen kihelyezett sebességkorlátozási táblák esetlegesen visszakerülnének a helyükre. A rendőrségtől olyan tájékoztatást kapott, hogy több alkalommal, rendszeresen fognak ellenőrizni a Gr. Andrássy Gy. utcán, a belvárosban, ill. a Baross G. rakparton is, mert többször felmerült az az igény, hogy valamit csinálni kellene a gyorshajtókkal, amire a rendőrség ezt a megoldást találta.

Nagypál Sándor:

* A Kert utcai átemelőnél annyi történt a beruházásból, hogy lát ott egy műanyagtartájt leásva, de más kivitelezői munka nem volt. A Széchenyi útról összeszedhetnék a korlátokat, mert azok már régóta ott vannak, a munkálatok pedig nem folynak.
* A Csengeri u. 27. szám alatt az önkormányzati lakásoknál az udvarban lehetetlen állapot van. A WC-t nem takarítja senki sem, igaz a lakóknak kellene, de ő maguk dobálnak bele mindent. Volt, amikor kitették a kukába az emberi ürülékes szemetet. Áldatlan állapot van ott, valamit tenni kellene.
* A Tompa Mihály utcai önkormányzati lakásból néhány napon belül kiköltöznek. Mi lesz a felújításával, mert benne volt a pályázatban, csak nem tudták eldönteni, hogy hová tegyék a bútort.
* A Perczel M. utca és a Szőlőhegyi u. sarkán lévő önkormányzati lakás elég rossz képet fest kívülről. Elég volna lemeszelni, nem kerülne sokba.
* Nem akar Cseri Gábor alpolgármester úr körzetébe beavatkozni – már neki is említette – de a Takarékszövetkezet előtt van egy tisztítónyílás, amiből már több év óta folyik az utcára a szennyvíz, múltkor látta a szennyvizeseket ott dolgozni.

46

Cseri Gábor: Reagálva az előtte szólóra elmondja, hogy nem szennyvíz, hanem ivóvíz folyt a járdára. Az Alföldvíz Zrt. egyik helybeli vezetőjével beszélt, aki elmondta, hogy azon a szakaszon felújításra van szükség, a bűzt nem az okozza, az máshonnan jön.

Az interpellációkat az 1. számú hangszalag A. oldala a 125-328. szám alatt tartalmazza.

Az ülésen további hozzászólás nem hangzott el.

Bedő Tamás polgármester az ülést 11.40 órakor bezárja.

K.m.f.

Bedő Tamás Dr. Juhász László

polgármester jegyző